text:
Cun sa vit˛ria de Michelle Bachelet in s’eletzione presidentziale de su Tzile, su 15 de ghennarzu, sa destra at tentu un’Ótera derrota in AmŔrica Latina. Custu non cheret narre chi Santiago s’at a alliniare cun sas sinistras chi tenet su podere in Arzentina, Brasile, Uruguay e, galu prus pagu, cun su presidente Hugo Chavez de su Venetzuele (bide s’artýculu de Emir Sader, pÓz. 13). In prus de una situatzione sotziale bastante mala, Michelle Bachelet at a dever afrontare finas su problema mai risoltu de sos Mapuches. A narrer sa bera, in Tzile e in aterue in su Continente, sos p˛pulos nativos oramai ant leadu una fortza semper prus manna in su movimentu de sas sotziedades. Nde sunt una prova s’eletzione de Evo Morales a presidente de sa Bolývia e sa torrada, in MŔssicu, de sos zapatistas chi non fiant prus presentes in sos mŔdios de informatzione (bide s’artýculu de Fernado Matamoros, pÓz. 10).
Sa note est a puntu de achirrare in sas seddas de sa comunidade de Chekenko prantadas a pinos e a eucalipitos finas a in ue arribat sa mirada. Su fritu punghet e unos cantos fogos sunt zai alludos. Sa machi (issamana), chi si fiat pasende subra de un’Órvore, si leat su kultrun[1] suo. Est su cumintzu de sa guillatun, sa tzerim˛nia traditzionale de su p˛pulu mapuche. Unu guillantun particulare chi, cussu 6 de santandria de su 2005, onorat sa mem˛ria de Alex Lemun, un’indýzenu de 17 annos, mortu dae unu carabinero (politziotu) in su 2002. A s’invitu de sa famýlia, unos cantos sunt bŔnnidos dae sa capitale, Santiago, 700 chil˛metros prus a nord. └teros si sunt arriscados a dassare sa clandestinidade. Una deghina de dirizentes de sas comunidades a prope non bi sunt, ca issos iscontant penas chi arribant finas a 10 annos.
Sas umbras sunt a inghýriu de su rÚwÚ chi est in mesu de su campu: unu truncu de Órvore iscolpidu a forma de iscala bortada chirru a chelu. Saludant sos bator puntos cardinales, a pustis cumintzant una purun, unu ballu in tundu. Ghiadu dae sa machi, su cÓntigu de su p˛pulu mapuche Órtiat a sos ispýridos. Unu cÓntigu chi sas autoridades tzilenas cherent amudare.
źBýndigi annos a pustis de sa ditadura, su paisu nostru, in ue sa democratzia est presentada comente esemplare, non tenet unu cuadru zurýdicu adeguadu pro sarvare sos p˛pulos indizenos╗, den¨ntziat s’Osservat˛riu [tzilenu] de sos deretos de sos p˛pulos indýzenos [2]. Sa Costitutzione non reconnoschet sa cara pluriŔtnica de custu paisu, chi abarrat unu de sos pagos de su continente a no aer ratificadu su tratadu internatzionale subra de sos deretos de sos P˛pulos Indýzenos (sa cunventzione 169 de s’Organizatzione internatzionale de su traballu).
In su territ˛riu tzilenu b’at oto p˛pulos aut˛ctonos [3]. Un’ist¨diu cuntestadu, chi est de su 2000, cÓrculat sa presŔntzia de 700.000 pessones indýzenas (4,5% de 15 milliones de abitantes) [4], chi su 85% sunt źzente de sa terra╗, tradutzione literale de źmapuche╗; una minoria importante chi istat in su sud de su riu Bio-bio [5], una rezione chi sos concuistadores aiant cramadu AraucÓnia, cando bi fiant arribados.
Mancari b’apat Ópidu una resistŔntzia manna a sos Ispannolos e, a pustis, a s’Istadu tzilenu, sos Mapuches s’arrendent in su 1883, a pustis de sa źGherra de Patzificatzione╗. Cunforme a sos týtulos de propiedade chi li sunt istados dadossos tÝtulos de merced, su territ˛riu issoro est minimadu a 50.0000 Ŕtaras (in antis nde possediant 10 milliones). In sa matessi manera, su podere de Santiago, in ue sa parÓula de ˛rdine abarrat źA tortu o a resone╗, imbiat colonos. źSos antepassados meos fiant arribados a inoghe in su 1906, invitados dae su guvernu chi lis aiat datu sa terra, 200 tÓulas, una cassa de craos e duos boes╗, contat Jorge Luchsinger [6]. De arrampu tedescu, Luchsinger est oe su propietÓriu prus ricu de sa rezione n. 9 [7]. Sos Mapuches nche colant su sŔculu 20 in s’umbra. Inserrados, impoveridos, sessant de esser unu p˛pulu aut˛nomu, indipendente e soveranu, pro devenner una minoria Ŕtnica oprimida. In su cumintzu de sos annos 70 b’at un’iscrarida cun sa riforma agrÓria instaurada dae s’Unidade populare de Salvador Allende. Ma sa ditatura de su zenerale Pinochet(1973-1989) torrat a ativare su machine assimiladore. GrÓtzias a s’apozu de unos lonkos(dirizentes mapuches), Pinochet instÓurat una polýtica de assistŔntzia favorende un’invasione noa, cussa de sas impresas istranzas. źEst tando chi su sennore Pino s’est installadu╗, s’amentat Elvira, chi istat in sa comunidade de Pascual Co˝a, in sas rivas de su lagu Lleu-lleu, a sud de sa tzitade de Ca˝ete. źCustu winka [8] fiat isbarcadu dae sos Istados Unidos, connoschiat sas tŔcnicas modernas e ischiat comente fagher pro s’aprofitare de sa zente. S’at collidu 70 Ŕtaras de sas 120 istabilidas dae sos týtulos de propiedade nostros e at impostu unu sistema feudale╗. A cunfrontu cun sa tanca e cun una mŔdia de 3 a 5 Ŕtaras a famýlia, sa comunidade non bi la faghet prus a andare a in antis. źEo tenia petzi duos boes, unu porcu e carchi berveghe. Sas famýlias fiant prus numerosas e su terrinu de cumpartire fiat prus pagu de sos fozos de sos týtulos de propiedade nostros╗.
Cando est torrada sa democratzia, s’ispera chi bi fiat in sa comunidade est sustituida deretu dae unu sentimentu de traitoria. Una leze indýzena est ratificada in su 1993 dae parlamentares chi tenent interessos fundiÓrios. Naschet sa Corporatzione natzionale de s’isvilupu indýzenu (Conadi). źS’ostÓculu printzipale a s’atzione de sa Conadi est istada sa mancÓntzia de mŔdios finantziÓrios, assegurat unu membru de su grupu nou, arribadu a su cumandu a pustis de medas iscÓndulos pro aer tocadu s’istitutzione. źPetzi 375.000 Ŕtaras de sos Mapuches sunt regularizados. Sunt a s’ispissu terras de calidade mala╗. Istudiosu de antropolozia in s’Iscola de ist¨dios superiores in siŔntzias sotziales de Parizi, Fabien Le Bonniec analizat: źsa Conadi si rivelat un’istÓntzia burocrÓtica de riprodutzione, de dominatzione, e a bias finas de negatzione de sa cultura mapuche dae s’Istadu e dae sos azentes suos╗.
Durante totu custu tempus, s’atividade istranza curret semper de prus, controllada pro su 60% dae sas famýlias Matte e Angelini, duas de sas prus potentes de su paisu. Sos Matte possedint terras duas tantos de prus de totu sas comunidades. Sa foresta traditzionale, rica, cantada dae Pablo Neruda, orizinÓriu de sa rezione, est sustituida dae sos cultivos intensivos de pinos e de eucaliptos, destinados a sa fÓbricas de tzellulosa, esportada a Zapone. Ďcupant 2,1 milliones de Ŕtaras e, pro su 2006, sas previsiones sunt de 2,6 milliones. źNon b’at bighinos malos prus de sos istranzos╗, narat Aniceto Lorin, unu lonko impresonadu in sa tzitade de Tra´guen. źSos putzos si sunt sicados, s’Óera est incuinada, sos animales si sunt ismalaidados╗.
Medas emigrant a sas zonas mýseras de sas tzitades, Temuco, Concepcion, ma mescamente Santiago. Oe sa majoria de sos Mapuches sunt urbanos. In custu cuntestu, sas fŔminas podent petzi isperare in unu postu de tzeraca. Sos ˛mines, a cunditzione chi tzilenizent su n¨mene issoro, otenent unu traballu sutacualificadu. źSa discriminatzione est istitutzionalizada, cunstatat Ariane Chenard, una sotzi˛loga canadesa, in Santiago. Sa zeneratzione de sos manneddos, pro s’integrare, at dŔvidu cuare s’identidade issoro. Ma sos z˛vanos, in risposta a sa segregatzione cuotidiana, si sunt ischidende. Unos cantos sunt torrende a sas raighinas╗.
Est su casu de Simˇn, 25 annos, membru de s’organizatzione non guvernativa Meli Wixan Mapu, chi istat in su bighinadu Cerro Navia de Santiago. źEo so Mapuche dae prus de deghe annos, contat. Mi praghet sa tzitade, non tenzo s’intentzione de andare a istare in sartu. Est unu pagu contradit˛riu, ma rivendichende sa cultura de sos antepassados meos e denuntziende sa situatzione de sas comunidades, eo m’intendo Mapuche╗.
S’ora de sa recunchista sonat in su cumintzu de sos annos 90. Si torrat a sas rivas de su lagu Lleu-lleu, in ue s’istichit JosÚ. A 35 annos, custu babu de duas pitzinneddas istat in sa clandestinidade, protetu dae sas comunidades in ue si moet. źSo intradu in custa gherra unos deghe annos a como. So devŔnnidu unu werken, unu rapresentante de su Coordinamentu MalÓuco-Arauco (nÓschidu in su 1998). In risposta a su surdine de sas autoridades, semus colados dae sa protesta a s’atzione e nos nch’amus torradu a leare sas terras chi teniamus sos týtulos de propiedade╗. JosÚ e sos cumpanzos suos sunt suta tiru de sa zustýssia. S’ass˛tziu est decraradu, a sa prima, illegale, terrorista a pustis de sos atentados de su 2001.
A carchi chil˛metru de sas costas de su Patzýficu, sas rivas de su lagu Lleu-lleu sunt s’ozetu de disizos m¨ltiplos. Un’imprendidore isperat de bi fraigare unu cumplessu turýsticu, ant iscobertu unu minerale raru e sunt istudiende s’abertura de una mina.
In fines, s’impresa istranza Mininco S.A., chi s’apozat subra de una rete clientelare e faghet su chi cheret in totu sa rezione, no agabat de s’illargare in sos territ˛rios in ue sos Mapuches tenent sos týtulos, sena s’avallu issoro e sena indennizos. B’at una situatzione sýmile in sa comunidade de Temulemu, posta in mesu intre de sa Mininco e sas terras de Juan A. Figueroa, ex ministru de Istadu e membru atuale de su Tribunale Costitutzionale. In su 1994, si buluzat unu cunflitu, pro 50 Ŕtaras de terra, chi nche ponet in galera preventiva, pro prus de un’annu, duos lonkos, Pascual Pichun e Aniceto Lorin. Sa cualýfica de terroristas permitit a su procuradore de tzitare duos testimonzos an˛nimus, rendende difýtzile sa defensa de sos acusados. Mancari gasi, in assŔntzia de proas, Pichun e Lorin sunt assoltos.
Sa detzisione no agradat a Figueroa chi s’aprofitat de sa cÓrriga sua pro otenner unu segundu protzessu. Sos lonkos nche la pranghent tando cun 5 annos de presone e una die pro aer iscritu una lýtera de minetza, cosa chi ant semper negadu. źSa repressione est mirada e nois pacamus su fatu de esser dirizentes de comunidades chi si sunt rebelladas╗, acusat Pichun, a costazu de su fizu Rafael, finas isse postu in presone.
A pustis de su 1997, 400 pessones sunt pessighidas. źSunt duos annos chi maridu meu s’est cuende╗ narat pranghende Rosa, isconsolada in sa barraca sua de tÓulas male postas, cun sos duos fizos minoreddos. źSa zustý... (si currezet) s’inzustýtzia l’acusat de terrorismu. Eo creia chi pro poder esser acusados in custa manera tocaiat de aer postu bombas o de ochier zente╗. Pro custas famýlias, turmentadas, in prus dae sas fortzas de s’˛rdine, s’arrestu o sa clandestinidade de unu parente, sunt bratzos chi mancant a su traballu de s’ azienda e cÓusat una misŔria galu prus manna. Sa comunidade chi perdet sa machi sua o sulonko suo, abarrat sena ghia.
Si sos lonkos de Traiguen, ambos in sa chimbantina, s’inchietant ca sunt acusados de esser terroristas, sos discursos issoro sunt prus pagu radicales de sos chi si faghent in sa presone de seguresa mÓssima de Angol, in ue Patricia Troncoso, Jaime e Patricio Marileo e Juan-Carlos Huenlao iscontant una pena de 10 annos e una die pro aer postu fogu involuntÓriu. Cuestione de zeneratzione, pro Patricia, a proelzu La Chepa, 36 annos, ex istudente de teolozia, sos manneddos ant emigradu a Santiago, est torrada a istare in sas comunidades a s’agabu de sos annos 1990. Custa gherra est polýtica. Sa posta in zogu est s’esistŔntzia o s’ iscumparta de su p˛pulu mapuche. Cun sos cumpanzos suos, revýndicat sa cunditzione de presonera polýtica.
źIn Tzile non b’at prus presoneris polýticos╗, narat Ernesto Barros, dae un’ufýtziu de sa Moneda, su palatzu presidentziale in ue Salvador Allende est mortu in su 1973. źSa leze anti terrorismu promulgada in su 1984 [dae Pinochet] est istada torrada a leare in cunsideru pro duas bias dae unu Parlamentu eletu in manera democrÓtica in su 1991 e 1997╗ argumentat custu funtzionÓriu de su ministŔriu de s’internu. S’impreu suo est lezýtimu, cun sa zente chi usat su terrore.
S’avogadu Pablo Ortega no est de custu parrer: źSa motivatzioe issoro est su reconnoschimentu de sos deretos territoriales e culturales. Issos si oponent in manera patzýfica a unu protzessu de marzinalizatzione e a un’Istadu chi amintit sa boluntade de assimilatzione fortzada. Custu est un’intentu petzi polýticu╗. Una leada de positzione chi s’avogadu pagat cara, sa carrera ruinada dae una campanna ziornalistica ip˛crita e su telŔfonu suta controllu. Su casu suo no est ¨nicu. Myriam Reyes Garcia, chi difendet Sa Chepa e sos cumpanzos suos, est acusada de aer dadu a s’istampa unu documentu cunfidentziale. Pro s’ODPI, est źun’atu de persecutzione contra a un’avogadu chi difendet su rispetu de sos deretos de sa comunidade mapuche╗.
źNois amus istituidu sa leze indýzena╗, rŔplicat Barros. źSi sos Mapuches tenent rivendicatziones, ˛perent in su pranu polýticu╗. Unu terrinu chi issos chircant de ocupare, ma sena bi resessire. Proa nd’est su tentativu de Aucaun Huilcaman de leare parte a sa cursa de sa lezisladura suprema. A 40 annos, custu membru de su Cussizu de totu sas terras, una de sas prus importantes organizatziones mapuches, at chertu tirare profetu de s’¨rtima campanna presidentziale pro bogare a campu sas rivendicatziones indýzenas. Sos mŔdios de comunicatzione, a sa prima, s’interessant a s’aspetu folcl˛ricu de sa candidatura sua (s’intrada a caddu a Santiago est essida a campu in totu sos ziornales), ma deretu deretu s’ismentigant de crarire sos motivos de s’annullamentu suo.
źComente candidadu indipendente, Huilcaman deviat tenner 36000 firmas╗, pretzisat Lautaro Loncon, chi at leadu parte a sa campanna. źOnzuna deviat esser validada dae unu notaju╗. Costu istimadu pro custa validatzione, 180000 milliones de pesos (285.000 Ŕuros), una suma, pro su Cussizu, impossýbile de collire. In prus, źsa majoria de sos notajos si sunt refudados de collaborare. Unos cantos ant dimandadu de esser pagados in antis, Óteros ant impostu restritziones de orÓriu. In Santiago, de 16 notajos cuntatados, 2 ant atzetadu e, de sas 39000 firmas collidas, petzi 3600 sunt istadas validadas╗. Dae inoghe su vetu de sa cumissione eletorale.
PŔrdida sa prima gherra, Huilcaman contratacat. źUnu pretzedente fiat capitadu in su 1992╗, sighit Loncon. źA pustis de una faddina, sos candidados de sa democratzia cristiana si sunt atzapados in una positzione de invalidatzione. In n¨mene de sa democratzia, una protzedura de urzŔntzia in su Parlamentu at permýtidu de validare sas candidaduras. Nois amus dimandadu a sos partidos polýticos de sighire unu votu sýmile╗. In su cuntestu preeletorale, s’idea leat s’Óndela sua. Pro cussu, in fines, źsa leze votada nos cunsentit 15 dies de prus pro validare sa candidatura. Nudda de bider cun sa dimanda nostra, sa possibilidade chi Aucaun siat candidadu sena cunsentire a una rechesta anacronýstica, de validare sas firmas in dae antis de unu notaju╗. Pustis, sa candidadura est istada interrada in unu mudýmene mediÓticu totale.
źIn Tzile, non b’at un’indýzenu chi seet in su Parlamentu o in su Senadu╗, s’inchietat Alfredo Millabur. źTenimus petzi una chentina de cussizeris comunales e sete sýndigos Mapuches╗, isse etotu, eletu in su 1996 e rieletu a pustis in sa bidda costiera de Tirua. Millabur est lafkenche, tŔrmine chi definit sos Mapuches installados in sas costas de su Patzýficu. Si nche colat su tempus suo intre sa comuna e su Movimentu identitÓriu lafkenche, chi chircat de bortulare źsa relatzione subordinada e de otenner unu controllu polýticu e econ˛micu de su territ˛riu nostru. Unu sýndigu Mapuche devet aministrare sa comuna sua sena ismentigare sa gherra de su p˛pulu suo╗.
źA cunfrontu de sa mobilitatzione nostra, sos duos ¨rtimos guvernos ant misturadu una polýtica repressiva e una polýtica de assistŔntzia a una cantas comunidades pro oprimer su movimentu. Ant abertu unu diÓlogu cun personalidades locales e, cunforme a sas rŔgulas pr˛pias, refudende de istabilire negotziados cun sos organos de rapresentÓntzia mapuche╗, narat Millabur, infadadu pro sa privatizatzione in crŔschida de sos ispÓtzios marinos dae sas impresas de pisca e de allevamentu de salmones. źPro garantire s’atzessu nostru a su mare, amus iscritu unu prozetu de leze. Est sa prima initziativa de custu tipu chi benit dae sos Mapuches. Nois cherimus faeddare e cumbincher╗. B’at chertu bator annos a sos lafkenches, cussizados dae avogados, pro iscrier sas rivendicatziones issoro. Una pressione polýtica forte, unu dinamismu importante, sa solidaridade de sas comunidades de sas reziones n. 8, 9 e 10, e unu cuntestu preeletorale favorevole ant fatu a manera chi su prozetu esseret sutapostu a su votu de sos deputados, su 17 de santandria de su 2005. Pro s’ocasione, 200 membros de su movimentu ant fatu prus de mille chil˛metros pro esser presentes in Valparaiso, sede de su Parlamentu. Vit˛ria! Sa leze est votada. Disaura! In sos segundos chi sighint, duos emendamentos presentados in presse denaturant su prozetu, sende chi sos rapresentantes de su p˛pulu aiant zuradu de non tocare una parÓula de su testu de sa leze.
Su minisprŔtziu de su mundu polýticu tzilenu si faghet bider in fines pro s’assŔntzia de sa temÓtica mapuche in s’¨rtimu dibatidu eletorale. S’ODPI at pregontadu a onzi candidadu cales fiant sos prozetos suos pro su chi pertocat sa matŔria indýzena. Petzi JoaquÝn Lavin (eliminadu in su primu turnu) s’est dinnadu de ripsonder a su cuestionÓriu. Nen Michelle Bachelet pro sa Cuntzertatzione democrÓtica, nen Sebastian Piera pro sa dereta liberale, presente in su segundu turnu, s’ant leadu cussu impinnu.
Pro źLa Chepa╗, s’afare est craru. źSos Mapuches ant a manifestare milli bias, est una causa pŔrdida. Prus de parÓulas, fatos!. Sos Ŕsitos otentos cando si sunt torrados a apoderare de sas terras li dant resone. A Pascual Coa, in sas terras torradas a aberrer, sos animales paschent in mesu de sas ruinas de duas aziendas de su ex propietÓriu. Oe in die, cun 8 bacas, 8 porcos, 10 puddas e 20 berveghes, Elvira si paret prus trancuilla. źCando eo bido mezorende sa sorte de sos Peis [9], in fines, no m’impudo de nudda╗, narat JosÚ, chi assegurat chi unu totale de 320 Ŕtaras 8 sunt istadas recuperadas.
źSu movimentu mapuche est amustrende chi est una de sas pagas boghes polýticas capatza de denuntziare sos problemas de democratzia e de tzitadinÓntzia chi b’at in su Tzile de oe╗, narat Fabien Le Bonniec. Tando, pro ite democrÓticos che a Ricardo Lagos criminalizant custas rivendicatziones? Est chi, sutalýniant interlocutores meda, źsu mundu polýticu est presoneri de unu sistema econ˛micu creadu suta de sa ditatura╗.
Mancari su preju siat de ponner sos pees subra de sos deretos indýzenos, su guvernu de su źsotzialismu pragmÓticu╗ chi si bantat de esser unu modelu de isvilupu, no nde cheret s’intesa de ýnditzes de crŔschida negativos.
S’esportatzione de linna rapresentat, a pustis de su rÓmene, sa segunda risorsa de rŔdditu de su paisu. Pretendende deretos, sos Maupaches sunt ponende impŔigos a custa atividade. Minetzant un’ec˛nomia chi si basat subra de un’isfrutamentu incontrolladu de sas risorsas naturales: linna, minas o salmones [10] (su Tzile est a puntu de esser su primu produtore mundiale in s’allevamentu de sos salmones).
Si sos źterroristas╗ Mapuches no ant galu causadu sa morte de nemos, su contrÓriu no est beru. Ma, źsu politziotu chi at mortu a fizu meu est istadu liberadu dae sa zustýtzia militare. Est galu unu carabinero╗, den¨ntziat sa sennora Lemun, in antis de dassare su campu, a guillatun agabada. Impunidade? No est custu ebia! Su zenerale JosÚ Bernales tando cumandaiat sa politzia de sa de sa rezione 9. In su cumintzu de santandria, su presidente Lagos l’at nominadu capu de sa politzia tzilena.
Custu est in cuntrastu cun sa situatzione de sos presoneris mapuches chi non tenent peruna clemŔntzia, in isetu de su rullu cumpressore zuditziÓriu. In Traiguen, sos lonkos, cando ant iscontadu su mesu de sa pena issoro, in teoria podent benefitziare de unu condonu: ridutzione de pena o sa possibilidade de essire sa domýniga. źTotu sas dimandas nostras sunt istadas refudadas╗, si lamentat Pichun. In Angol, si chircat mancari gasi de previder su tempus benidore. źDeghe annos de presone mi ponent a timer╗, cunfessat La Chepa. źEo nch’apo pŔrdidu s’isperu de poder tenner unu fizu. Est sa fortza de gherrare pro su rispetu de sos deretos de s’Ďmine chi m’azuat╗.
Suta de sa pressione de sas organizatziones internatzionales de defensa de sos deretos umanos, sas autoridades tzilenas ant curretu su tiru, sena perder de bista s’obietivu issoro. źIn cÓmbiu de su tŔrmine terrorista, si sustituit cussu de delincuente comune╗, narat Fabien Le Bonniec. źSa zustýtzia, non cunsiderende sa gherra polýtica issoro, los cunsiderat orÓmai comente delincuentes chi sunt minetzende sa propiedade privada╗. A sensibilizare s’opinione internatzionale at a devenner prus difýtzile, dae cando in su 2003, su movimentu mapuche est marchende su passu. Pro JosÚ, tocat źde torrare a sa gherra╗. źDeghe bias amus a bincher!╗.
[1] “t¨mbaru”
[2] http://www.observatorioderechosindigenas.cl
[3] Atacamento, Aymara, Colla, Kawaskar, Mapuche, Quechua, Rapa nui, Yagan.
[4] Un’ist¨diu de su 1992 aiat retzensidu prus de unu millione de Indýzinos.
[5] Unos 60000 Mapuches istant in s’ala arzentina de sa Cordillera.
[6] In El despojo, pellýcula de Dauro Totor, Ceibo producciones, Santiago, posta el.:ceibo@mail.nu
[7] Su Tzile, chi s’estendet pro 4000 km dae Nord a Sud, est partzidu in 12 reziones.
[8] TŔrmine chi definit sos non-mapuche in mapudugun, sa limba mapuche.
[9] “frades” in mapudugun.
[10] Una famýllia comente sa de Angelini tenet interessos in totu custos setores.


c: text/html

text:
SA CATTEDDA RUJA
Paret faula, ma puru appende giradu su mundu in longu e in largu, sas cosas chi piusu e pro prima mi ‘enin a mente sun cussas de sa pizzinnia, naramus fin’ a sos deghesett’annos, cussos passados in Berchidda. M’ammento totu, comente fin sas carreras, funtana noa, cantareddu, sos frailes, su campusantu ‘etzu e puru sos ortos chi fini a giosso de su muraglione. Unu de cussos ortos fit de minnannu meu e no che passaiat die chi no bi falaia, siat pro li faghere cumpanzia, siat pro ite prima de intrare mi frimaio a osservare tiu Tzanu Brianda chi in sas carrera costruiat sos carros de linna.
Una die arrivesi a s’ortu chi minnannu meu no fit ancora arrividu, mi seesi in s’oru de sa balza a pes a modde e mi ponzesi a fagher merenda cun mesu pane ladu e unu bicculu de sartitza chi m’haiat dadu mamma. In su mentre s chi fio mandighende, mi
abbizzesi chi a una deghina de metros dai me, b’haiat una cattedra ruja chi cun duos ojos vispos m’abbaidaiat cun amore. L’imbolesi unu bicculu de pane chi mancu arriveit a toccare terrinu chi giàl’haiat leadu a bolu. Unu bicculu de pane e unu petziteddu de sartitza a sa ‘orta, a sa fine no mi nde resteit mancu una fricchinida. Unu pagu a sa olta
sa catedda mi s’accurzieit, si lasseit carignare e issa puru incominzeit a mi liccare sas manos e i sas ancas.
Minnannu meu arriveit chi mancu eo l’haia seradu abberzende sa jaga, e cando
bideit sa cattedda li ‘etteit duos isbriones e mischina, in battor e battor otto, attraessande una ‘irada de lattucca e una de pistinaja andeit a s’accusciare sutta a sas piantas de sas pupusas. “ No nde scherzo de roba anzena in s’ortu, mi chi siat sa prima e s’ultima orta”. “ A sa sola est bennida , no so istadu ‘eo a nde l’attire”, li nesi.
[ Minnanu meu no fit gasi pascenscile, tantu chi mamma mia e sos ateros fizos puru esssende cojuados e cun fizos già mannos, ancora lu timiana a frea].
S a die sighente mi ch’andesi a s’ortu ancora primu de su solitu cun s’isperanscia de b’agattare cussa catedda. Posca de unu paju de minutos chi fio arrividu, mi si presenteit iscoittende, licchendemi e fattendemi milli festas, mi brincheit in bratzos.
[ Puru sa orta, sa merenda mia si la pappeit tot’issa]. Cando intendeit sa jaga chi si fit abberzende ca fit bennidu minnannu, che lampu si che fueit e s’andeit a cuare in su solitu logu, sutt’a sas pupusas. Fit abbista e cando ‘idiat chi minnannu fit abbasciadu o giradu, osi puru fit abbende o zappitende, issa si nde pesaiat e m’abbaidaiat cun cuddos ojos languidos, torrendesi a cuare cando minnannu si ‘ortaiat o finiat de faghere su chi fit fattende. Cust’istoria dureit pro paritzos meses, tantu chi ‘eo pro la sustentare fia custrintu a furare in domo petzos de lardu, sartitza e pane e ateras cosas, e una orta puru una costiglia, de cussas chi una orta si poniana intro de una cascetta, carrarzada de sale.
Ass’improvvisu una die no la idesi piusu, li frusciaio e la faeddaio, nudda si che fit andada. Passeini unu paju de meses e cando eo mancu pius bi pensaio, una sera l’agattesi accurzu a sa balza, e appena m’’ideit cun unu brincu mi torreit in bratzos.
Fit romasa chi pariat un’ischeletro e abbaidende sas tittas pendulone comprendesi subitu chi haiat criadu. Sa cattedda brincheit a terra , incominzeit ad attoccare e a si che istejare boltendesi onzi tantu pro mi faghere a comprendere chi la devio sighire. La sighesi brinchendeche su muru de s’ortu e peri unu tirighinu chi passaiat accurzu a sas cherinas de sos Sauccheddos e giumpende unu trainu chi mi paret chi falaiat da e su riu Tzocculu, in fattu a issa ch’intresi in una tanca e posca de duos o treghentos metros, sa cattedda si frimmeit , m’abbaideit e ch’intreit intro de una tuppa de chessa. Nd’’esseit posca de carchi minutu cun unu cattedduzzu in bucca chi lasseit accurzu a sos pes mios.
Abbaidesi intro sa tuppa e nde ‘idesi atteros battoro. Cun delicadesa torreit a leare su cattedduzzu in bucca, cussu chi m’haiat mustradu e che lu giutteit in un’atera tanca distante una chentina de metros e che lu ponzeit intro de un’atera tuppa. Cando torreit a leare sos ateros, eo già nde los haia ‘ogados , issa nde leeit unu e sos ateros trese los leesi eo e bi che los giuttesi a su logu nou chi s’haiat seberadu.
Pro pius de una chida onzi die e a s’accua andaio a li fagher visita e a li giughere su mandigu. No bos conto sas festas chi mi faghiat onzi orta , ma una bella die accurziendemi a sa tuppa, bidesi sa cattedda corcada, isconsolada e cun sos ojos bascios. La carignesi e abbaidesi intro sa tuppa, sos catteddos no bi fini piusu. Forsit carchi matzone o carchi fizu de b……bi los haiat leados. A cussu puntu pensesi de che la giughere a Meriagros in sa ‘inza de babbu e leendela in bratzos mi fattesi cussos battoro chilometros. Li preparasi una cuccia in sa baracca de sos attrezzos de tribagliu, la prendesi a sa lena cun unu cannaittu e andesi a bidda pro li torrare a battire abba e carchi cosa de mandigare.
In sa inza istaiat comente in unu chelu e totu li cheriana ‘ene, ma cando bidiat a mie pariat chi ‘essiat fora de sinnu dai sa cuntentesa.
Haia deghesett’annos e carchi mese cando lassesi su tribagliu de panatteri pro m’arruolare volontariu in sa Marina Militare, sa cattedda no isco cantos nd’haiat, de seguru pius de deghe. Onzi olta chi iscriia a sos mios , raramente m’ismentigaio de pregustare de sa cattedda. Una orta m’iscrieini chi dai cando fia partidu, guasi no si nde pesaiat piusu, istaiat dies e dies corcada e si nde pesaiat solu pro mandigare e pro buffare carchi ticcu de abba.
Passados ses meses dai sa partenscia mia, a Pasca de Nadale benzesi a bidda pro sa prima orta in licenza. In s’istazione no b’agattesi su pullminu de Asara e a pè a pè mi tucchesi cun s’intentu de passare prima in Meriagros. Fattende a truncadura arrivvesi a sa inza e prima acora de che brincare sa chijura intendesi sa cattedda attocchende e currende a sa parte mia comente unu fulmine, mi gireit in tundu tre o battor bortas e cun unu brincu mi nd’’enzeit in bratzos. L’intendia su coro chi li tzoccaiat forte chi mai l’haia intesu in cussu modu. Mi l’istringhesi carighendela e in su mentres m’abbizzesi
chi su coro li si fit frimmadu bettende unu paju de debiles lamentos. Mi morzeit in bratzos, mischinedda, morta forsi ca no li rezzeit su coro pro sa troppa cuntentesa.
Cando passo in su cuzolu de su capittale de sa inza, in ue che l’interresi, ancora oe chi sunu passados barant’annos, no nde poto fagher a mancu de mi frimmare un’iscuta
e de ammentare cun amore cussa cattedda ruja.

robotstxt: allowed

filter: keep


text:
All works © Gina Tondo - Please do not reproduce without the expressed written consent of Gina Tondo.
Biografia
Istoria
Domo
In unu tretu de mare de cristallu, suta unu chelu chi pius biaitu non bi nd’'at, su Creadore at lassadu s’imprentada
e a Sandalia nostra at dadu vida.Custa terra, dae su mare bessida, che Venere, dea incantadora, dae sa manu divina creadora, est bistada de ogni bellesa bestida.
Est una terra areste, formada dae montes, cucuros e baddes inue creschent fiores e frutures de ogni calidade, chi niunu boddit ca no est abitada. Bi paschent puru animales de cada zenia, liberos in sa campura illacanada,alligros che putzones in s’aera. Su mare la circundat e la ninnat, che pitzinnu in banzigu de ambaghe. Li faghet sentinella su nuraghe e, su murmutu lenu de sos rizolos, impare cun su cantigu de sas fozas de elighes e chercos,in buscos iscunfinados,carignados
dae sas frinas,li sdispensat reposu e serenidade.
Est custa terra enigmatica e misteriosa ,tosta, terra de silenziu, disabitada.Paret una terra senza mere.Non b’at rastiu de umana zenia. B’est solu sa natura bella, genuina incontaminada, chi Babbu Mannu l’'at dadu po l’'amare.In cust’incantu,chi non at s’uguale, sos animales,chena perunu istrobu, current e ischertiant alligros e cuntentos.Masones de bacas e bigros paschent impare a bamas de berbeghes chi,cun sos melidos issoro,parent giamande chie las guvernare. E sos puzones in bolu cantant durches melodias a chervos e sirbones. Una bella die,che ispantu,aparint in custa terra “sos umanos”.
Sos omines sunt bassitos, ant sa pedde iscura,sos
pilos nieddos e sos ojos allutos e abistos. Sas feminas puru sunt bassitas, cun pilos e ojos nieddos da’ sa mirada profunda ,e sunt meda zeniosas.
Est su populu de sos Moros. Non s’ischit comente est naschìdu, ma b’est.
Est unu populu de paghe,chi amat sa terra chi l’'acollit comente una mama e dae issa traet su sustentu po sa vida.No at nudda custu populu nou, ma a su matessi tempus possedit ogni bene chi Deus,in sa creazione,l’'at lassadu. In custa terra, inue finzas sas rocas paret chi cherzant faeddare, custu populu inoghe naschidu, comente sos puzones at bisonzu de unu nidu. Sa perca est sa sua prima domo e los difendet dae cardu e fritu. Ateru perigulu non b’at ca finzas sos animales sunt masedos. Si nutrit de raighinas,erbas e frutures, impare cun pisches ch’abundant in sos rios chi, a murmutu current pasidos a mare. E de peta de carchi fiadu chi morit de betzesa,ca issu non de bochit,ca no connoschet sa violenzia erispetat sos cumpanzos de vida.
Custu populu,cumpostu dae pagas pessones,est mere de custa terra incantadora carignada, su die dae unu sole chi paret chi non morzat mai e su note illuminada dae luna e isteddos de su firmamentu, brillat che un'ascra de diamante.
Intantu su populu creschet. Si formant sas primas familias. Ognuna at sa perca sua ma vivent totu paris e s’azuant pari pari in sos trabaglios de mezoria de sa terra. Como, paris cun sos animales chi brincant dae roca in roca,si bient pitzinnos chi current e giogant cun issos che bonos cumpanzos.
Sos Moros sunt sempre alligros. Vivent in sa gioia,in paghe e amore.Chircant de si cumprendere a pare poninde in comunicazione sas mentes, e ognunu s’esaminat issu matessi po cumprender s’ateru. No ant occasiones de briga. Sunt cuntentos de su chi disponent ,costoint su passadu,chircantsu benidore e si mezorant.Amant su cantu e su ballu e a sonu de pipiolu faghent festa cun nudda,ma cun cantos e ballos rendent grassias a chie lis at cuncessu custu bene mannu.
Fozas e peddes sunt sas bestes issoro, sempre uguales, senza colore.Las diant cherrer, invece, coloridas cun colores ch’esserent in armonia cu s’indole issoro.Tot’in una,che miraculu, mentres a chistionu, sezidos in terra a culu ladu, assaborant su calore de sos rajos de su primu sole de beranu, iscoberint chi sos colores los ant sas erbas chi lis manciat sa beste cando las pistant,si sezent o si bi corcant subra.
Cun apentu las seberant e tinghent sas peddes de sos colores chi preferint: ruju comente s’allegria, nieddu comente sasnotes de irgerru,biancu comente s’innossenzia de sos fidzigheddos e de issos matessi.
Sunt cuntentos de s’iscoberta e sos colores ch’impitant sunt espressione de sos sentimentos de semplicidade e de sa gioia ch’ant in coro.S’allegria est costante in custa comunidade semplice ma festajola,chi diventat ogni
die pius numerosa.
Vivent totu impare in terras senza lacanas,senza mai unu murrunzu, e si trasmitint pari pari serenidade, paghe e armonia e gosant de s’importu mannu de su viver unidos,cun s’azudu in sas fadigas, po mezorare cun una betada de manu sas cundiziones de vida chi,cun s’andare de su tempus, sunt diventadas su modu de viver nostru, de oe.
Nois, duncas, semus parte de su populu de sos Moros chi operant e vivent serenos in custa terra nostra,perla diamantina in mesu mare, chi cun sa su bellesa sua, sas tradiziones, s’ospitalidade e s’allegria de sos abitadores atirat tzente de ogni parte e logu, po chi miret sas meravizas chi su populu Moros at ischidu annanghere, sighinde s’esempiu de Babbu Soberanu, a su chi Issu at creadu.
Pius de totu, custu populu incantadu, cantadore e balladore, cheret trasmitere a totu s’umanidade unu messagiu de paghe e de allegria chi durent eternas in totue.E isperat chi mai peruna nue oscuret s’orizonte luminosu de custa terra unica e rara, simile a una frichinida de paradisu.
Nois semus su populu de sos Moros
Ch’infiammat sos coros in totu su mundu
E dat allegria
Bestidu de costumenes de raros colores
Cun cantu de tenores e su ballu tundu.
Versione Italiano


text:
Post-punk
Articulu in LSC
Su post-punk est unu gènere musicale rock chi at tentu isvilupu dae e parallelamente a s'iscòpiu de punk-rock, fache a sa fine de is annos '70 in su de 20 sèculos. Su gènere est prus isperimentale e de su punk e incorporat elementos de su krautrock (comente s'usu de sintetizadores), disco, e de sa mùsica dub.
Su post-punk at ispiradu is cumplessos musicales chi aparteniant a s'iscena indipendente de is annos '80. De issu ant tentu isvilupu àteros gèneres comente su gothic-rock e s'industrial.


text:
ęLa storia di Giuseppe Ebreo, raccontata nella Genesi, Dal Capo XXXVII sino al Capo XLV, colla versione sarda, con note e parafrasi in sestine, pel Can. Giovanni Spano, Tipografia di A. Timon, 1857.
NdR : Lo Spanu traduce dalla Vulgata, anche se dalle note (qui non riportate) appare che ha presente per alcuni termini anche l'ebraico.
In seguito, inseriremo in colonne affiancate anche le altre versioni dello Spanu nelle altre varianti del sardo.
Gen 37,1 Jacobe intantu habitaýat in sa terra de Chanaan, ue su babbu sou haýat pelegrinadu.
Gen 37,2. Et i custa est sa parentela sua: Juseppe essende de seighi annos, paschiat sa gama cum sos frades suos, essende pizzinnu: et fit cum sos fizos de Bala et de Zelpha , muzeres de su babbu sou : et accusesit sos frades suos ad su babbu de unu gravissimu peccadu.
Gen 37,3. Israele edducas amaiat a Juseppe plus de sos ateros fizos suos, proite li naschesit in sa bezzesa : e li factesit una tuniga (beste) de varios colores.
Gen 37,4. Bidende sos frades suos, qui fit amadu dai su babbo plus de sos ateros fizos , li teniant odiu ; nÚ lu faeddaiant mai cum amore.
Gen 37,5. Succedesit puru de referrer ad sos frades suos unu sognu, qui haiat bidu : sa quale cosa fit occasione de odiu mazore.
Gen 37,6. Et li narzesit: iscultade uno sognu, qui hapo bidu ;
Gen 37,7. Mi pariat qui nois ligaiamus sos mannujos in su campu : et gui su mannuju meu si alzaiat, et si adderectaiat , et i sos mannujos bostros gui fint affacca adoraiant su mannuju meu.
Gen 37,8. Rispondesint sos frades suos: Forsis des esser su re nostru ? o demus esser suggettos ad su cumandu tou ? Custos sognos edducas, et i custos faeddos fint s' occasione de s' invidia, et de s' odiu.
Gen 37,9. Bidesit puru un ateru sognu , et narzendelu ad sos frades nesit
hapo bidu in sognu comente qui su sole, et i sa luna, et ˙ndighi istellas m' adorerent.
Gen 37,10. Sa quale cosa hapendela riferida ad su babbu, et ad sos frades, su
babbu sou la brighesit, narzendeli :
Ite queret narrer custu sognu, qui has bidu? Forsis eo, et mama tua, et frades tuos hamus adorare a tie supra sa terra ?
Gen 37,11. Intantu sos frades suos lu invidiaiant : su babbu per˛ consideraiat mudu sa cosa.
Gen 37,12. Habitende in su mentras sos frades suos pro pascher sas gamas in Sichem ,
Gen 37,13. Narzesit Israel ad ipse: Frades tuos sunt paschende sas berveghes in Sichem : beni, qui ti mando ad ue sunt ipsos : hapendeli rispostu:
Gen 37,14. So promptu, li nesit : Bae et mira si totu sas cosas andant bene cum sos frades tuos, et i sas berveghes : et reportami totu su qui si faghet. Mandadu dai sa valle de Hebron, benzesit in Sichem
Gen 37,15. Et l' incontresit un homine inghiriende in sa campagna, et li dimandesit ite chircheret.
Gen 37,16 Ma ipse rispondesit : Chirco sos frades mios : nÓrami in¨e pÓschent sas gamas.
Gen 37,17. Et cuss' homine li nesit : Si sunt movidos dai custu logu : los hap' intesos per˛ nende: Andamus a Dothain. Andesit edducas Juseppe in chirca de sos frades suos , et los incontresit in Dothain.
Gen 37,18 Sos quales appenas qui lu bidesint dae lontanu , innantis qui si accosteret ad ipsos, cunzertesint de lu bocchire:
Gen 37,19. Et ad pare si faeddaiant : ecco qui benit su sognadore:
Gen 37,20 OlÓ, bocchŔmulu , et bettemusquelu ind' una cisterna morta : et hamus a narrere: Una fera crudele lu hat devoradu , et tando si det bider, ite li hant a giuare custos sognos suos.
Gen 37,21. Ma Ruben intendende custa cosa s'inzegnaiat de lu liberare dai sas manos ipsoro , et naraiat:
Gen 37,22. Non lu bocchedas, nen isparghedas su samben: ma bettadequelu in custa cisterna, qui est in su desertu, et cunservade limpias sas manos bostras. Custu per˛ naraiat querfendelu liberare dai sas manos ipsoro, et restituirelu ad su babbu sou.
Gen 37,23. Appenas edducas qui lompesit ad sos frades suos, l'ispozesint de su bestireddu longu , et de varios colores.
Gen 37,24. Et quelu bettesint in sa cisterna morta sa quale non haiat abba .
Gen 37,25. Et sezzidos pro mandigare pane, bidesint Ismaelitas biazantes qui beniant dai Galaad, et i sos camelos ipsoro portaant aromatos, et resina, et mirra distillada ad s'Egiptu.
Gen 37,26. Narzesit edducas Judas ad sos frades suos : Ite nos balet, de bocchire a frade nostru, et de cuare su samben sou ?
Gen 37,27. Mezus est qui si bendat ad sos Ismaelitas , et non s' imbruttent sas manos nostras: proite qui est frade, et carre nostra. S' acquietesint sos frades ai custas paraulas suas.
Gen 37,28. Et passende mercantes Madianitas , ndelu boghesint dai sa cisterna , et lu bendesint ad sos Ismaelitas vinti monedas de prata : et i custos lu juttesint ad s'Egiptu.
Gen 37,29. Et torradu Ruben ad sa cisterna, non incontresit su pizzinnu:
Gen 37,30. Et istrazzendesi sas bestes, torrende ad sos frades suos lis narat: Su pizzinnu non bi est, et eo a ue hap' andare?
Gen 37,31. Ma ipsos lesint sa tuniga, et la tinghesint cum su sambene de unu crabittu, qui bocchesint.
Gen 37,32. Mandesint ateros , qui la porterent ad su babbu et li narzerent: Custa hamus incontradu : mira, si est sa tuniga de fizu tou, o no?
Gen 37,33. Et hapendela su babbu connoschida, nesit. Custa est sa tuniga de fizu meu : una fera crudele si l' hat mandigadu , una bestia hat devoradu a Juseppe.
Gen 37,34. Et istrazzendesi sos bestires , si bestesit de silissiu , pianghÚnde meda tempus su fizu sou.
Gen 37,35. Et essendesi cungregados totu sos fizos pro abblandare su dolore de su babbu, ipse non querfesit leare niunu consolu, ma nesit : Hap' a' falare pianghende ad ue est fizu meu ad s' inferru. Et ipse sighende in su piantu ,
Gen 37,36. Sos Madianitas bendesint a Juseppe in s' Egiptu ad Putifare cortigianu de Pharaone , capitanu de sa milizia.
(salta il capitolo 38, come molti in quel tempo e ancora oggi, non comprendendo il collegamento della storia di Giuda e Tamar con la storia di Giuseppe e della famiglia in genere)
CAPITULU XXXIX
Gen 39,1. Juseppe edducas, istesit portadu in s' Egiptu , et lu comporesit
Putiphar cortigianu de Pharaone, capitanu de s'esercitu homine. egiptianu, dai
manu de sos Ismaelitas, qui bilu haìant giutu.
Gen 39,2. Et i su Segnore fuit cum ipsu, et fuit fortunadu in totu sas cosas qui faghiat : et habitaiat in domo de su padronu sou,
Gen 39,3. Su quale benissimu connoschiat su Segnore d' esser cum ipsu, et totu sas cosas, qui faghiat, fint bene dirigidas in manu sua.
Gen 39,4. Et Juseppe incontresit sa gratia du su padronu sou, et lu serviat, dai su quale fuit prepostu in totu sas cosas, guvernaiat sa domo ad ipse incumandada et totu sos benes, qui li fuint istados consignados.
Gen 39,5. Et i su Segnore beneighesit sa domo de su Egiptianu pro Juseppe et li multiplichesit totu sos benes tantu in domo que in sa campagna.
Gen 39,6. Et ipse non connoschiat ateru, si non su pane qui mandigaiat. Juseppe poi fit bellu de faccia, et gratiosu de presentia.
Gen 39,7. Pustis de medas dies sa padrona sua bettesit sos ojos suos a Juseppe et li nesit : Dormi cum megus.
Gen 39,8. Su quale non accunsentende ad s' opera iniqua nesit a ipsa: Ecco su padronu meu, hapendemi consignadu ogni cosa, non ischit ite su qui hapat in domo sua :
Gen 39,9. Nen niente bi hat, qui non siat in podestade mia, o qui non mi hapat factu padronu , foras que a tie , qui ses muzere sua : comente edducas poto fagher custu male, et peccare contra a Deus meu ?
Gen 39,10. Cum sas matepsi paraulas ogni die, et i sa femina inquietaìat ad su jovaneddu et ipse recusaiat de ruere in peccadu.
Gen 39,11. Capitesit una die, qui Juseppe intresit in domo , et si ponzeret a fagher qualqui cosa, senza èsserbi niune cum ipsu.
Gen 39,12. Et ipsa, afferrende s' oru de sa cappa sua, li nesit : dormi cum megus. Ma ipse, laxende in manu sua sa cappa, fuesit, et si qu' est bessidu a foras.
Gen 39,13. Et bidendesi sa femina sa beste in manus suas, et d'esser istada ipsa dispretiada ,
Gen 39,14. Giamesit ad se sos homines de domo sua, et nesit ad ipsos : Ecco mi nd' hai portadu custu homine Hebreu pro nos fagher birgonza. Est intradu dai me , pro peccare cum megus : et hapende eo postu sas boghes,
Gen 39,15. Et ipse intendende sas boghes mias , hat laxadu sa cappa qui tenia, et fuesit ad foras.
Gen 39,16. In proa edducas de sa fide ammustresit sa cappa ad su maridu, torrende a domo ,
Gen 39,17. Et narat : est intradu dai me cussu servidore Ebreu qui tue has portadu, pro mi abbirgonzare :
Gen 39,18. Et hapendemi intesu ticchirriare, laxesit sa cappa, qui eo a fferresi, et si que fuesit ad foras.
Gen 39,19. Su padronu hapende intesu cussas cosas, et troppu facile a creere ad sas paraulas de sa muzere, si est airadu meda :
Gen 39,20. Et ponzesit a Juseppe in presone , inue si teniant in custodia sos reos de su Re, et istaiat incuddàe inserradu.
Gen 39,21. Su Segnore però fuit cum Juseppe , et appiedadu de ipsu li desit gratia innantis de su custodiu de sa presone.
Gen 39,22. Su quale desit in manu sua totu sos presoneris qui si teniant in custodia : et totu su qui si faghiat, fit subta s' ordine sou.
Gen 39,23. Et i cuddu non pensaat a nudda hapende consignadu totu a Juseppe : Proit su Segnore fit cum ipso, et dirigiat totu sas operas suas.
CAPITULU XL
Gen 40,1 Passadas custas cosas succedesit de peccare duos servidores, su copperi
de su Re d'Egiptu, et i su panatteri, contra ad su padronu ipsoro.
Gen 40,2 Et airadu contra ipsos Pharaone, (proite unu fit su cabu de sos copperis, et i s'ateru fit cabu de sos panetteris).
Gen 40,3 Los ponzesit in presone de su capitanu de sa milizia, inue fit inserradu Juseppe,
Gen 40,4 Ma su custode de sa presone los consignesit a Juseppe, su quale los serviat puru. Fit passadu pagu tempus, da qui ipsos si teniant in custodia
Gen 40,5 Et bidesint ambos duos unu sognu in sa matepsi nocte segundu s'interpretatione adaptada ad ipsos:
Gen 40,6 Ad sos quales essende intradu Juseppe su manzanu, et hapendelos bidos tristos.
Gen 40,7 Los dimandesit, nende: Proite sa cara bostra hoe est plus trista de su solitu ?
Gen 40,8 Sos quales rispondesint: Hamus bidu unu sognu, et non qu' hat quie non lu intrepretare. Et nesit ad ipsos Juseppe: Forsis non appartenit a Deus su interpretare? nademi su qui hazis bidu.
Gen 40,9 Primu narresit su sognu sou su cabu de sos copperis: Bidìa una bide innantis meu,
Gen 40,10 In sa quale fint tre probàinas, creschende a pagu in ojos, et pustis de sos flores coghere sa ua:
Gen 40,11 Et i sa tazza de Pharaone in manu mia: lesi edducas sa ua, et la ispremesi in sa tazza, qui tenìa, et apporresi sa tazza a Pharaone.
Gen 40,12 Rispondesit Juseppe: Custa est s' interpretatione de su sognu: sùs tres probainas, sunt tres dies ancora.
Gen 40,13 Pustis de sas quales Pharaone si hat ammentare de su servissiu tou, et ti hat a restituire in su postu de prima: et li has a dare sa tazza segundu su officiu tou, comente innantis fisti solutu fagher.
Gen 40,14 Solu ammèntadi de me, quando has a istare bene, et tenzas de me misericordia: de poder suggerire a Pharaone qui minde boghet dai custa presone:
Gen 40,15 Proite a fura so istadu leadu dai sa terra de sos Hebreos, et inhoghe innocente so istadu postu in presone.
Gen 40,16 Bidende su cabu de sos panatteris comente sabiamente haìat explicadu su sognu, nesit: Et eo puru hapobidu unu sognu: Mi pariat de jugher subra sa testa mia tres canistreddos de farina.
Gen 40,17 Et in su canistreddu qui fit subra, de portare totu sos mandigos, qui si faghent cum s' arte de panetteri, et i sos puzones mandigaìant de cussos.
Gen 40,18 Rispondesit Juseppe. Custa est s' interpretatione de su sognu: Sos tres canistreddos, sunt tres dies ancora.
Gen 40,19 Pustis de sas quales Pharaone ti hat a iscabitare, et ti hat a appiccare in sa furca, et i sos puzones hant a divorare sas carres tuas.
Gen 40,20 Sa terza die pustis fit su die natalitiu de Pharaone: su quale factende unu grande cumbidu ad sos servidores suos, si ammentesit in mesu su cumbidu de su cabu de sos copperis, et de su cabu de sos panatteris.
Gen 40,21 Et ai cuddu lu restituesit ad su postu sou, pro li apporrire sa tazza:
Gen 40,22 Et i s' ateru appicchesit in sa furca, de modu qui si effectuesit sa veridade de s' interprete.
Gen 40,23 Et nudda de mancu, essende in prosperidade, su copperi s'ismentighesit de s' interprete sou.
CAPITULU XLI
Gen 41,1 Postis de duos annos bidesit Pharaone unu sognu. Li pariat de istare affacca de su flumen.
Gen 41,2 Dae su quale bessiant septe baccas bellas, et rassas meda, et paschiant in logos isciales.
Gen 41,3 Ateras septe ancora bessiant dai su flumen, feas, et consumidas dai su fadigu: et paschiant in s'oru de su flumen in logos de herba birde:
Gen 41,4 Et devoresint cuddas qui fint de bella adparentia, et in bonu istadu de corpus. Ischidadu Pharaone:
Gen 41,5 Dormesit de nou, et bidesit un ateru sognu: Septe ispigas puzonaint indu'una sola canna pienas, et bellas:
Gen 41,6 Nde cumpariant ateras et tantas ispigas subtiles, et brujadas dai sa neula.
Gen 41,7 Qui devoraiant totu sa bellesa de sas primas. S' ischidesit Pharaone postis de su reposu,
Gen 41,8 Et bennidu su manzanu, atterridu de sa paura, mandesit ad totu sos interpretes de s' Egiptu, et a totu sos sapientes: et bennidos lis narresit su sognu: nen bi haiat quie l'interpreteret.
Gen 41,9 Tando finalmente su cabu de sos copperis, nesit: Cunfesso su peccadu meu.
Gen 41,10 Attediadu su Re de sos servidores suos, a mie et i su cabu de sos panatteris bettesit in sa presone de su capitanu de sa milissia.
Gen 41,11 Inùe una nocte ambos haimus bidu unu sognu quì presagiat su futuru.
Gen 41,12 Bi haiat unu jovanu Hebreu, servidore de su matepsi capitanu de sa milissia; ad su quale raccontende sos sognos.
Gen 41,13 Hamus intesu totu quantu si qui pustis s' est verificadu: proite eo so istadu restituidu ad s' impleu meu; et i cuddu est istadu appiccadu in sa furca.
Gen 41,14 Subitamente ad su cumandu de su Re nde boghisint a Juseppe dai presone, et factulu tundere; et cambiada sa bestimenta, bilu presentesint.
Gen 41,15 Ad su quale ipse narat: Hapo bidu sognos, et non b' est quie los explicare: hap'intesu qui tue los interpretas cum meda sabiesa.
Gen 41,16 Rispondesit Juseppe: Senza de me Deus hat a rispondere cosas prosperas a Pharaone.
Gen 41,17 Raccontesit edducas Pharaone su qui hajat bidu: Mi pariat, de istare in s' oru de su flumen,
Gen 41,18 Et bessire dai su flumen septe baccas meda bellas, et rassas in petas: sas quales pasturende ispuntaiant s' herba birde:
Gen 41,19 Et i custas sighiant ateras septe baccas tantu deformes et lanzas, qui mai tales bidesi in sa terra de s' Egiptu:
Gen 41,20 Sas quales hapende divoradu, et consumidu sas primas,
Gen 41,21 Non desint niunu signale de attattamentu; ma fint affectas de sa matepsi lanzidudine, et malu istadu: M' ischidesi, et torra fui leadu daì su sonnu.
Gen 41,22 Bidesi unu ateru sognu: Septe ispigas puzonaiant ind'una canna, pienas, et meda bellas.
Gen 41,23 Ateras septe puru subtile, et brujadas dai sa neula bessiant dai s' istula:
Gen 41,24 Sas quales devoresint sa bellesa de sas primas. Hapo raccontadu su sognu ad sos interpretes, et niune qu' est, qui l' explichet.
Gen 41,25 Respondesit Juseppe: Su sognu de su Re est unu: Deus hat mustradu a Pharaone cuddu, qui devet faghere.
Gen 41,26 Sas septe baccas bellas, et ì sas sept' ispigas pienas sunt sept' annos de abbundantia; et cuntenint su propriu sensu de su sognu.
Gen 41,27 Sas septe baccas puru lanzas et fadigadas qui bessesint pustis de custad, et septe ispigas minudas, offesas dai su bentu caldu, sunt septe annos de futura caristia.
Gen 41,28 Sos quales si hant avverare cum cust' ordine:
Gen 41,29 Ecco qui hant a benner sept' annos de grande fertilidade in tota sa terra de s' Egiptu:
Gen 41,30 Sos quales hant a sighire ateros sept' annos de tanta isterilidade, qui sì hat a ismentigare tota s' abbundantia de innantis; proite su famine hat a devastare tota sa terra.
Gen 41,31 Et i sa meda abbundantia det esser isperdida dai sa meda carestia.
Gen 41,32 Su qui pustis has bidu torra in su sognu est sa matepsi cosa; est unu segnale de certesa, et proite est sa paraula de Deus, et prestu si devet affectuare.
Gen 41,33 Como edducas su Re si procuret un' homine sabiu et industriosu, et li diat authoridade in tota sa terra de s' Egiptu:
Gen 41,34 Su quale disponzat subrintendentes in totu sas terras: et i sa quinta parte de sos fructos de totos sept' annos de fertilidade,
Gen 41,35 Sos quales como sunt pro bennere, s'incunzet in horrios: et totu su trigu s' inserret subta su cumandu de Pharaone, et si arribet in sas cittades,
Gen 41,36 et si preparet ad sos sept' annos de sa futura caristia, qui hat a ruer subra s' Egiptu, et ì sa terra non s' isfinai de miseria.
Gen 41,37 Aggradesit a Pharaone su consizu, et a totu sos ministros suos:
Gen 41,38 Et lis nesit: Forsis hamus a poder incontrare un homine simile, qui siat pienu de s' ispiritu de Deus ?
Gen 41,39 Nesit edducas a Juseppe. Ja qui Deus ti hat manifestadu totu custu qui has nadu, forsis hap' a poder incontrare un ateru plus sapiente et simile a tie ?
Gen 41,40 Tue des esser subrintendente de sa domo mia, et ad su cumandu de sa bucca tua totu su populu hat ubbidire: eo solu li hapo a precedere in su soliu reale.
Gen 41,41 Nesit de plus Pharaone a Juseppe: ecco qui ti hapo dadu s' authoridade subra tota sa terra de s' Egiptu.
Gen 41,42 Et si boghesit s' aneddu de manu sua, et lu ponzesit in manu de ipsu: et lu bestisit de una beste finissima, et in tuju li ponzesit una collana de oro.
Gen 41,43 Et lu factesit alzare subra sa segunda carrozza sua, dende boghe su missu, qui totu s' imbenujerent innantis sou, et ischerent d'esser su subrintendente in tota sa terra de s' Egiptu.
Gen 41,44 Nesit puru su Re ad Juseppe: Eo so Pharaone: senza su cumandu tou niune hat a mover né manu, nen pee in tota sa terra de s' Egiptu.
Gen 41,45 Et li cambiesit su nomen, et lu jamesit in limbazu egyptianu Salvadore de su mundu. Et li desit pro muzere Aseneth fiza de Putiphare Sacerdote de Heliopoli. Bessesit edducas Juseppe pro visitare tota sa terra de s' Egiptu.
Gen 41,46 (Trinta annos ipse teniat, quando istesit a presentia de su Re Pharaone): et inghiriesit totu sas provincias de s' Egiptu.
Gen 41,47 Et benzesit sa fertilidade de sept' annos; et i sos trigos reduidos in mannujos istesint incunzados in sos horrios de s' Egiptu.
Gen 41,48 Tota s' abbundantia ancora de sos trìgos istesit incamas nada ind' ognuna de sas citades.
Gen 41,49 Et tanta fuit s'abbundantia de su trigu, qui sì podiat aggualare ad s' arena de su mare, et i sa quantitade eccediat sa misura.
Gen 41,50 Sunt naschidos intantu a Juseppe duos fizos innantis qui benzeret sa carestia: sos quales li naschesint dai Aseneth fiza de Putiphare, sacerdote de Heliopoli.
Gen 41,51 Et ponzesit su nomen ad su primogenitu Manasse, nende: Deus mi factesit ismentigare de totu sas afflictiones mias, et de cuddas qui suffresi in domo de babbu meu.
Gen 41,52 Su nomen puru de su segundu jamesit Ephraim, nende: Deus mi hat factu creschere in sa terra ue fia poveru.
Gen 41,53 Edducas passados sos sept' annos de s' abbundantia, qui fuint in s' Egiptu.
Gen 41,54 Cominzesint a bennere sos sept' annos de carestia, qui haiat prevididu Juseppe, et in totu su mundu si sentiat su famen: in tota però sa terra de s' Egiptu bi haiat pane.
Gen 41,55 Sa quale intendende su famen; clamesit su populu a Pharaone, pedende alimentos. Ad sos quales ipse rispondesit: Andate a Juseppe, et su qui ipse bos hat a narrer, faghide.
Gen 41,56 Intantu cresciat ogni die su famen ind' ogni terra: et Juseppe abberzesit totu sos camasinos, et bendiat ad sos Egiptianos; proite qui ad ipsos puru haiat opprimidu su famen.
Gen 41,57 Et totu sas provincias beniant in s' Egiptu pro comporare alimentos, et pro remediare su male de sa miseria.
CAPITULU XLII
Gen 42,1 Jacobe intantu hapende intesu qui si bendiant alimentos in s' Egiptu, nesit ad sos fizos suos: Proite trascurades ?
Gen 42,2 Hapo intesu qui in s'Egiptu si bendet trigu: falade, et comporade cuddu qui non abbisonzat pro nos poder campare, et non restemus isfinidos dai sa miseria.
Gen 42,3 Falesint edducas deghe frades de Juseppe, pro comporare trigu dai s' Egiptu.
Gen 42,4 Essende retèntu in domo a Benjaminu dai Jacobe, qui nesit ad sos frades suos: Non siat qui in caminu li succedat qualqui disgratia.
Gen 42,5 Intresint in s' Egiptu cum ateros, qui andaiant a comporare. Proite bi haìat famine in tota sa terra de Chanaan.
Gen 42,6 Et Juseppe fit su principe in sa terra de s' Egiptu, et a voluntade sua si bendiat su trigu ad sos populos. Et hapendelu adoradu sos frades suos:
Gen 42,7 Et ipse hapendelos connoschidos, comente ad anzenos lis faaeddesit cum fieresa, dimandendelos: Da ue benides ? Sos quales rispondesint: Dai sa terra de Chanaan, pro comporare su necessariu pro vivere.
Gen 42,8 Et intantu ipse connoschende sos frades, non fuit connoschidu da ipsos.
Gen 42,9 Et ammentàdusi de sos sognos qui hajat bidu una bolta, nesit ad ipsos: Sezis ispiones: pro bidere sos logos pagu fortes de su paesu, sezis bennidos.
Gen 42,10 Sos quales rispondesint: Non est gasi, o Segnore; ma sos teraccos tuos sunt bennidos pro comporare ite mandigare.
Gen 42,11 Totu semus fizos de unu babbu: pacificos semus bennidos, ne i sos servidores tuos machinant nudda de malu.
Gen 42,12 Ad sos quales ipse respondesit: Diversa est sa cosa: sezis bènnidos a considerare sos logos de custa terra qui non sunt fortificados.
Gen 42,13 Ma cuddos nesint, nois servidores tuos, semus doighi frades, fizos de unu matepsi babbu in sa terra de Chanaan: su plus minore est cum babbu nostru, un ateru non vivet plus.
Gen 42,14 Custu est, nesit, comente hapo faeddadu: Bois sezis ispiones.
Gen 42,15 Finzas dai como bos querzo experimentare: peri sa salude de Pharaone bois non hazis a bessire da inhoghe, finzas qui non benzat s' ateru frade bostru minoreddu.
Gen 42,16 Mandade unu de bois, et ndelu battat: bois però hazis a istare in cadenas, finzas qui si proent totu sas cosas, qui hazis nadu, si siant veras o falsas: diversamente peri sa salude de Pharaone, sezis ispiones.
Gen 42,17 Los factesit edducas ponner in presone pro tres dies.
Gen 42,18 In sa terza die però factendelos bogare dai presone, nesit: Faghide su qui hapo nadu, et hazis a vivere: Proite eo timo a Deus.
Gen 42,19 Si sezis de bona intentione, restet ligadu in presone unu de frades bostros: bois intantu andade, et portate su trigu qui hazis comporadu, ad sas domos bostras,
Gen 42,20 Et battidemi su frade bostru minoreddu, pro poder proare sos faeddos bostros, et non potedas morrere. Factesint tando, comente ipse haìat nadu.
Gen 42,21 Et si faeddesint a pare: Cum rejone patimus totu custu, proite hamus peccadu contra a frade nostru, bidende s' angustia de s' anima sua, mentras ipse non pregaiat, et nois non l' hamus iscultadu: pro custu est ruta subra de nois custa tribulatione.
Gen 42,22 Unu de ipsos Ruben, nesit: Forsis non bos lu haia nadu: Non querfedas peccare contra su piseddu: et non mi hazis iscultadu ? Ecco qui su samben sou clamat vindicta.
Gen 42,23 Non ischiant però qui esserent intesos da Juseppe: proite ipse lis faeddaiat per mesu de interprete.
Gen 42,24 Et ipse si allontanesit unu pagu, et pianghesit: et torradu faeddesit cum ipsos.
Gen 42,25 Et factu leare a Simeone, et lighendelu ipsos presentes, cumandesit ad sos ministros, qui pienerent de trigu sos saccos ipsoro, et ponzerent su dinari de ognunu in sos saccos proprios, dende ad ipsos alimentos de plus pro caminu: sos quales factesint gasi.
Gen 42,26 Intantu ipsos portende su trigu cum sos àinos ipsoro, sunt partidos.
Gen 42,27 Et hapende unu abbertu su saccu pro dare sa proenda ad s' ainu in s' osteria, hapende observadu su dinari in sa bucca de su saccu,
Gen 42,28 Nesit ad sos frades suos: Mi est istadu restituidu su dinari, ecco qui est in su saccu. Et attonitos, et turbados si nesint a pare: Ite est custa cosa, qui Deus nos hat factu ?
Gen 42,29 Et arrivesint ad Jacobe babbu ipsoro in sa terra de Chanaan, et li raccontesint totu custas cosas, qui lis sunt accadìdas, nende:
Gen 42,30 Su padronu de sa terra nos hat faeddadu duramente, et nos hat crètidu qui esseremus ispiones de sa provincia.
Gen 42,31 Ad su quale hamus rispostu: Qui fimus pacificos, ne macchinaiamus niunas insidias.
Gen 42,32 Semus doighi frades nàschidos da unu babbu: unu non vivet plus: su minoreddu est cum babu nostru in sa terra de Chanaan.
Gen 42,33 Su quale non nesit. Gosi hap' a proare qui sezis homines pacificos: Laxade unu de frades bostros cum megus, et leade sos alimentos necessarios pro sas domos bostras, et partide:
Gen 42,34 Et battidemi su frade bostru minoreddu, ad tales qu' isca qui non sezis ispiones, et i custu, qui est in presone potedas recuperare; et pustis hapedas su permissu de comporare su qui querides.
Gen 42,35 Hapende nadu totu custas cosas isvagantesint su trigu, et ognunu hat incontradu in bucca de su saccu su dinari imboligadu; et totu essende assustados.
Gen 42,36 Nesit su babbu Jacobe: Hazis factu qui eo sia senza fizos: Juseppe non vivet plus, Simeone est inserradu in presone: et m' hazis a leare a Beniaminu: subra de me sunt rutas totu custas disgratias.
Gen 42,37 Ad su quale respondesit Ruben: Si eo non ti l' hap' a battire, bocchi sos duos fizos mios: intregalu in manu mia, et eo ti l' hap' a restituire.
Gen 42,38 Ma ipse, Non hat andare, nesit, cum bois fizu meu: su frade sou est mortu, et ipse est restadu solu: si qualecuna disgratia li succederet in sa terra, ad sa quale andades, qu' hazis a bettare sa bezzesa mia cum dolore ad sa sepoltura.
CAPITULU XLIII
Gen 43,1 Inter tantu su famen turmentaìat fortemente tota sa terra.
Gen 43,2 Et consumidos sos viveres, qui haìant portadu dai s' Egiptu, nesit Jacobe ad sos fizos suos: Torrade andare, et conporadenos unu pagu de alimentos.
Gen 43,3 Rispondesit Juda: Cussu homine non intimesit subta pena de juramentu, nende: Non hazis a bider sa cara mia, si non hazis a battire cum bois su frade bostru minoreddu.
Gen 43,4 Si edducas lu queres mandare cum nois, hamus andare cum pare, et hamus a comporare a tìe sas cosas necessarias:
Gen 43,5 Si però non queres, non hamus andare: Proite qui cussu homine, comente medas boltas ti hamus nadu, non hat intimadu, nende nos: Non hazis a bider sa cara mia senza su frade bostru minoreddu.
Gen 43,6 Nesit ad ipsos Israele: Pro disdicia mia hazis factu custu, de indicare ad ipsu, qui ancora haiazis unu ateru frade.
Gen 43,7 Ma ipsos rispondesint: Cussu homine non hat dimandadu per ordine sa parentela nostra: si su babbu viviat: si haiamus frade: et nois hamus rispostu a filu, segundu cuddu, qui hat dimandadu: forsis podiamus ischire qui non haeret nadu: Battide cum bois a frade bostru ?
Gen 43,8 Judas puru narzesit a su babbu sou: Manda cum megus su piseddu, a tales qui partemus, et potamus vivere: et non morzamus nois, et i sas criaduras nostras.
Gen 43,9 Eo m' ingarrigo de su piseddu: dai manos mias lea contu de ipsu: si non l' hap' a battire torra, et ti l' hapo a restituire, dep' esser reu de peccadu cum tegus ind' ogni tempus.
Gen 43,10 Si non si fit posta in mesu dilatione, ai como finis torrados un atera via.
Gen 43,11 Nesit edducas ad ipsos su babbu ipsoro Israele: Si gasi est necessariu, faghide su qui querides: leade de sos mezus fructos de sa terra in sos isterzos bostros: et jughide regalos ai cussu homine unu pagu de resina, et de mele, et de mirra, et de teribuntu, et de mendula.
Gen 43,12 portade puru cum bois su doppiu de su dinari; et torrate a jugher cuddu qui hazis incontradu in sos saccos, proite non siat qui pro isbagliu siat successu.
Gen 43,13 Et leade puru a frade bostru, et andade ai cussu homine.
Gen 43,14 Intantu su Deus meu omnipotente bos lu potat fagher p'acabile, et mandet cum bois su frade bostru qui si hat tentu, et i custu Beniaminu. Eo poi hap' a istare comente homine privadu de fizos.
Gen 43,15 Lesint ducas ipsos sos regalos, et i su dinari doppiu, et a Beniaminu: et falesint ad s' Egiptu et si presentesint a Juseppe
Gen 43,16 Et ipse hapendelos bidos, et cum pare Beniaminu, cumandesit ad su majordomo sou, nende: Faghe intrare in domo custos homines, et bocchi fialos, et prepara unu cumbidu, proite devent bustare cum megus a mesudie.
Gen 43,17 Factesit ipse su qui si li fiat cumandadu, et factesit intrare in domo sos homines.
Gen 43,18 Et inie atterridos si naraiant a pare: Pro su dinari qui prima nos qu' hamus portadu in sos saccos nostros nos hat factu intrare: pro nos bettare qualqui calumnia, et assuggettare in isclaitudine a nois, et i sos ainos nostros.
Gen 43,19 Pro sa quale cosa in sa intrada de sa janna accostendesi ad su majordomo
Gen 43,20 Nesit: Ti pregamus, o Signore, de nos iscultare. Fimus ja falados innantis pro comporare alimentos:
Gen 43,21 Comporados sos quales, quando arrivemus ad un' hosteria, hamus abbertu sos saccos nostros, et hamus incontradu su dinari in bucca de sos saccos, qui como in su matepsi pesu hamus torradu a portare.
Gen 43,22 Et hamus puru battidu atera plata, pro comporare su qui non est necessariu: non est in nostra connoschenzia quie l'hapat postu in sas buscias nostras.
Gen 43,23 Ma cuddu rispondesit: Siat sa paghe cum bois, non timedas: Su Deus bostru, et i su Deus de babbu bostru bos hat dadu cussos thesoros in sos saccos bostros: proite qui su dinari qui mi hazis dadu, l' hap' hapidu justu. Et ndelis boghesit a Simeone.
Gen 43,24 Et intrados in domo, portesit abba, et si samunesint sos pès, et desit sa proenda ad sos ainos ipsoro.
Gen 43,25 Intantu ipsos preparaiant sos regalos, pro quando intraiat Juseppe a mesu die: proite haiant intesu, qui inie deviant bustare.
Gen 43,26 Intresit edducas Juseppe in domo sua, et li offerzesint sos regalos, qui teniant in manos ipsoro: et lu adoresint inclinados finzas a terra.
Gen 43,27 Ma ipse, pustis de lis haer torradu benignamente su saludu, los imandesit, nende: Su babbu bostru bezzu, de su quale mi haizis faeddadu sanu est ? vivet ancora ?
Gen 43,28 Sos quales respondesint: Sanu est su servidore tou babbu nostru; ancora vivet. Et incurvados lu adoresint.
Gen 43,29 Juseppe però alzende sos ojos, bidesit a Benjaminu frade sou uterinu, et nesit: Custu est su frade bostru minore, de su quale mi haizis faeddadu ? Et de plus sighesit: Deus, tenzat misericordia de te, o fizu meu.
Gen 43,30 Et coitesit, proite sas intragnas suas si fiant commovidas pro su frade sou, et iscappaiant sas lagrimas; et intrende in s' appusentu pianghesit.
Gen 43,31 Et poi samunada sa cara est bessidu cuntenzendesi, et narat: ponide a mandigare.
Gen 43,32 Et essende apparizzadu, a disparte pro Juseppe, et a disparte pro sos frades, et ancora a disparte pro sos Egiptianos qui mandigaiant cum pare (proite est illicitu ad sos Egiptianos de mandigare cum sos Hebreos, et creent qui siat profanu tale cumbidu).
Gen 43,33 Si sezzesint innantis sou, su primogenitu segundu sa preminentia sua, et i su minoreddu juxta s' edade sua. Et restaiant meda maravizados.
Gen 43,34 Leadas sas partes, qui haiant recidu da ipse: sa parte plus manna, qui eccediat de quimbe partes tocchesit a Beniaminu. Et biesint, et si sunti ricreados cum ipsu.
CAPITULU XLIV
Gen 44,1 Jntantu Juseppe cumandesit ad su majordomo sou nende: Piena sos saccos
ipsoro de trigu, quantu nde podent cabere; et pone su dinari de dognune in sa
bucca de su saccu.
Gen 44,2 Sa taza però mia de plata, et i su pretiu de su trigu, qui ti hat dadu, pone in sa bucca de su saccu de su plus minore. Et gasi fuit factu.
Gen 44,3 Et bennidu su manzanu, sunt istados dispacciados cum sos ainos ipsoro.
Gen 44,4 Et ja fint bessidos dai sa cittade, et fint avanzados unu pagu: tando Juseppe, giamadusi su majordomo, Pesa, nesit, et persighi sos homines, et sighidos nara: Proite hazis torradu paga mala pro su bene?
Gen 44,5 Sa tazza qui hazis furadu, est cudda in sa quale biet su padronu meu, et solet fagher augurios: hazis factu una cosa pessima
Gen 44,6 Factesit ipse comente li fuit cumandadu. Et sighidos lis faeddat segundu s' ordine.
Gen 44,7 Sos quales rispondesint: Proite su padronu nostru faeddat gasi, comente qui sos servidores tuos hapant commissu tantu delictu ?
Gen 44,8 Su dinari qui hamus incontradu in s' oru de sos saccos, hamus torradu a battire dai sa terra de Chanaan: et comente pustis de custu, podiamus furare dai domo de su padronu tou oro o plata ?
Gen 44,9 Ai cuddu ad su quale si hat a incontrare de sos servidores tuos su qui quircas, siat cundemnadu a morrer, et nois demus esser isclaos de su padronu nostru.
Gen 44,10 Su quale lis nesit. Si factat juxta sa sententia bostra: cuddu ad su quale si hat a incontrare, det esser isclau meu; bois però dezis esser disculpados.
Gen 44,11 Cum prontesa edducas falende a terra sos saccos, ad unu ad unu los abberzesint.
Gen 44,12 Hapendelos cumpidados, princìpiende dai su plus mannu finas a su minoreddu, incontresit sa tazza in su saccu de Beniaminu.
Gen 44,13 Tanddo ipsos, istrazendesi sos bestires, et barriados torra sos ainos, torresint in cittade.
Gen 44,14 Et cum sos frades Judas su primu intresit ad Juseppe (proite non fit andadu ancora a logu), et totu paris si bettesint a terra innantis sou.
Gen 44,15 Ad sos quales ipse narat: Proite gasie hazis querfidu tractare ? non ischiazis, qui non bi hat niunu simile a mie in sa sienzia de indovinare.
Gen 44,16 Ad su quale narat Judas: Ite hamus a rispondere ad su Segnore meu; o ite hamus a faeddare ? o justamente hamus a poder pretendere ? Deus hat incontradu su peccadu de sos servidores tuos: ecco totu semus isclàos de su padronu meu, et nois, et ì cuddu ad su quale s' est incontrada sa tazza.
Gen 44,17 Rispondesit Juseppe: Deus minde liberet, qui facta gasi: cuddu qui hat furadu sa tazza, cussu siat isclau meu; bois però andade francos a babbu bostru.
Gen 44,18 Acculziendesi intantu Judas narat cum coraggiu: Prego, o Segnore meu, qui su servidore tou faeddet una paraula in orijas tuas, et non t' inquietes cum su servidore tou: proite tue ses pustis de Pharaone.
Gen 44,19 Su segnore meu. Dimamdesti innantis ad sos servidores tuos: Tenides babbu o frade ?
Gen 44,20 Et noi hamus rispostu a tie Segnore meu: Hamus unu babbu bezzu, et unu piseddu minore qui li est naschidu in sa bezzesa sua, s'ateru frade uterinu est mortu: et i custu solu tenet sa mama sua: et i su babbu lu amat teneramente.
Gen 44,21 Et narzesti ad sos servidores tuos: Battidelu ad mie, pro lu poder bider cum sos ojos mios.
Gen 44,22 Haimus suggeridu ad su padronu meu: Non podet su piseddu laxare su babbu sou: proite qui si lu laxat andare, ipse hat a morrer,
Gen 44,23 Et narzesti ad sos servidores tuos: Si non hat a benner su frade bostru minoreddu cum bois, non dezis bider plus sa cara mia.
Gen 44,24 Essende edducas nois arrivados dai su servidore tou et babbu nostru, li hamus raccontadu totu custas cosas, qui su segnore meu hat nadu.
Gen 44,25 Et babbu nostru nesit: Torrade andare, et comporadenos unu pagu de trigu.
Gen 44,26 Ad su quale nemus: Non podimus andare: si su frade nostru mìnoreddu hat a falare cum nois, hamus andare cum pare: diversamente senza ipse, non azardamus de bidere sa cara de cuss' homine.
Gen 44,27 Ad sas quales cosas ipse respondesit: Bois ischides qui muzere mia mi hat parturidu duos fizos.
Gen 44,28 Bessidu est unu de domo, et m' hazis nadu: Una fera lu hat divoradu: et finzas ai como non cumparit.
Gen 44,29 Et si leades custu, et qualqui disgratia li succederet in caminu, hazis a bettare sa bezzesa mia cum affannu ad su sèpulcru.
Gen 44,30 Et ducas si eo hap' a torrare dai su servidore tou babbu meu, et mancheret su piseddu (proite s' anima sua dai s' anima de custu dependet)
Gen 44,31 Et diat biber qui ipsu non est cum nois, diat morrer, et diant bettare sos servidores tuos sa bezzesa sua cum dolore ad su sepulcru.
Gen 44,32 Eo mezus sia isclau tou, eo qui in sa fide mia lu hapo leadu, et hapo promissu nende: Si eo non lu torro a battire, dep'esser reu de peccadu contra a babbu meu ind' ogni tempus.
Gen 44,33 Hap' a istare edducas eo isclau tou in logu de su piseddu ad su servissiu de su padronu meu: ma su piseddu torret cum sos frades suos.
Gen 44,34 Proite non poto torrare dai babbu meu, assente su piccinnu: a tales qui non sia testimonzu de sa disgratia qui diat opprimere a babbu meu.
CAPITOLO XLV
Gen 45,1 Juseppe non si podiat plus frenare, essende medas presentes ad ipsu:
pro sa quale cosa cumandesit, qui totu esserent bessidos foras, et nissunu anzenu
esseret presente ad sa connoschenzia de pare.
Gen 45,2 Et alzesit sa boghe cum piantu: sa quale intendesint sos Egiptianos, et totu sa domo de Pharaone.
Gen 45,3 Et nesit ad sos frades suos: Eo so Juseppe: vivet ancora babbu meu? Sos frades non podiant dare risposta essende de meda terrore atturdidos.
Gen 45,4 Ad sos quales ipse nesit benignamente: Accostadebos ad mie. Et essendesi acculziados affacca, nesit, Eo so Juseppe frade bostru, su qui hazis bendidu ad s' Egiptu.
Gen 45,5 Non timedas, et non bos parzat cosa dura pro qui m' hazis bendidu in custos paesos: proite pro sa salude bostra Deus mi hat mandadu innantis de bois in s' Egiptu.
Gen 45,6 Proite est unu bienniu, qui su famine hat principiadu in su paesu: et restant ancora ateros quimbe annos, in sos quales non si hat a poder nen laurare, nen messare.
Gen 45,7 Su Segnore mi hat mandadu innantis, pro qui siedas salvos subra sa terra, et podedas tenner sos alimentos pro vivere.
Gen 45,8 Non pro consizu bostru, ma pro voluntade de Deus so istadu mandadu ad inhoghe, qui mi hat factu quasi babbu de Pharaone, et padronu de tota sa domo sua, et principe in tota sa terra de s' Egiptu.
Gen 45,9 Coitade, et andade ad ue est babbu meu, et nadeli: Custu ti mandat a narrer Juseppe fizu tou: Deus mi hat factu padronu de tota sa terra de s' Egiptu: beni ad mie; non intrattenzas.
Gen 45,10 Et has habitare in sa terra de Gessen, et des esser cum megus tue, et fizos tuos, et i sos fizos de sos fizos tuos, sas berveghes tuas, et i sos masones tuos, et totu quantas sas cosas qui possedis.
Gen 45,11 Incuddàe a substentare (proite bi restant ancora ateros quimbe annos de famine), a tales qui non morzas tue, et tota sa domo tua, et totu su qui possedis
Gen 45,12 Ecco qui sos ojos bostros, et i sos ojos de su frade meu Beniaminu, bident, qui sa bucca mia est sa qui bos faeddat.
Gen 45,13 Contade a babbu meu tota sa gloria mia: et totu sas cosas qui hazis bidu in s' Egiptu, coitade, et battidendèlu ad mie.
Gen 45,14 Et laxendesi ruere abbrazzadu in coddos de Beniaminu frade sou pianghesit, et ipse similmente pianghende subra de coddos suos.
Gen 45,15 Et Juseppe basesit totu sos frades suos, et pianghesit cum dognune: pustis de custu si sunt incoragidos a faeddare cum ipsu.
Gen 45,16 Et si est intesu, et publicadu promptamente in s' aula de su Re: Sunt bennidos sos frades de Juseppe: et Pharaone sinde allegresit, et tota sa familia sua.
Gen 45,17 Et nesit ad Juseppe, qui cumanderet ad sos frades suos, nende: Barriade sos giumentos, et andade in sa terra de Chanaan;
Gen 45,18 Et leade a babbu bostru, et familia, et benide dai me: et eo bos hap' a dare totu sos benes de s' Egiptu, pro poder mandigare su meuddu de sa terra.
Gen 45,19 Cumanda puru, qui leent sos carros dai sa terra de s' Egiptu pro su trasportu de sos fizos minores, et de sas muzeres, et nara: Leade a babbu bostru, et coitade a benner quantu plus prestu.
Gen 45,20 Nen bos de das pena de leare totu sos trastros bostros; proite totu sas ricchesas de s' Egiptu sunt sas bostras.
Gen 45,21 Et i sos fizos de Israele factesint comente lis istesit cumandadu. Ad sos quales Juseppe desit sos carros juxta su cumandu de Pharaone, et alimentos pro caminu.
Gen 45,22 Cumandesit ancora qui esserent dadas duas bestes ad ognune: A Beniaminu però desit treghentas monedas cum quimbe bellissimos bestires:
Gen 45,23 Ateretantu de dinari. Et bestires mandesit ad su babbu sou, et de plus deghe ainos, qui fint barriados de totu sas ricchesas de s' Egiptu, et ateretantas àinas, barriadas de trigu, et de pane pro caminu.
Gen 45,24 Dispacciesit edducas sos frades suos, et partende lis nesit: Non brighedas in caminu.
Gen 45,25 Sos quales alzende dai s' Egiptu arrivesint in sa terra de Chanaan ad su babbu ipsoro Jacobe
Gen 45,26 Et li annuntiesint nende: Juseppe fizu tou vivit, et ipse cumandat in tota sa terra de s' Egiptu. Sa quale cosa intesa Jacobe, comente qui s' esseret ischidadu da unu grave somnu, nudda de mancu non los creìat.
Gen 45,27 Ipsos però referiant totu s' ordine de sal cosas. Et quando bidesit sos carros, et totu sas cosas qui haiat mandadu, s' ispiritu sou si ravvivesit.
Gen 45,28 Et nesit: Mi bastat, si ancora su fizu meu Juseppe vivet: hapo andare, et lu hap' a bider prima de mòrrere.


text:
Dalmàtzia
Coordinatas: 43°48′45.94″N 16°13′07.52″E / 43.812761°N 16.218756°E
Articulu in LSC
Sa Dalmàtzia (in croatu: Dalmacija) est una regione istòrica de sa penisula Balcànica.
S'agatat in sa costera esta de su mare Adriàticu, e sighit totu su territòriu a cara de sa costera cun tremenes intranabiles a is Alpes Dinàricas. Sa làcana meridionale est dada de su frùmene Bojana, chi iscerat su Montenegro de s'Albania.
Atualmente s'agatat ispartzida intre Croàtzia, chi tenet sa prus parte de su territòriu, su Montenegro e pro tretu meda curtzu sa Bòsnia e Erzegòvina.


text:
Inoghe bos pongo su chi apo iscritu pro sa rivista Soliana (n. 10) presentada su 18 de custu mese in Casteddu. Unu nùmeru totu dedicadu a Placido Cherchi. Contivigiant sa rivista Graziella Elia e Bruno Pittau.
Apo iscritu impitende sa Limba Sarda Comuna, pro àere manera de fraigare un’arresonu sardu, su prus sardu possìbile. Pro àere una resèssida funguda. Ca proite si si faeddat de Placido Cherchi fungudos tocat de lu èssere a beru. Ma finas dìligu, pro isminuzare sas milli pìgias de sa limba e de s’identidade nostra.
Non podiant mancare sas fotos de sos «logos» chi Placido at seberadu, «logos» oschiresos (iscusade so giogu filosòficu). Difatis podides lèghere s’artìculu gasi comente cumparet in sa rivista. B’azis a pòdere bìdere sas fotos de sos «logos» de Placido: su logu chi l’at seberadu (sa Diga Coghinas) e su logu chi s’at ischirradu isse a mannu (Balascia).
In custu contu b’at Oschiri, b’at Sardigna, b’at mundu. Nde podimus tostare sa bòza chi at àpidu un’òmine de non s’ismentigare in ue est nàschidu e a su matessi tempus de non si firmare mai e de sighire a si bortare pro isperiare in totue. Chena mancare mai.
Punghe in sa pintura pro lèghere s’artìculu in pdf, pròpriu comente imprentadu dae sa rivista.


text:
S'arazzia de sa scola de Su Masu
In nomini de Deus e de Maria santissima
si ghettu cust'arazzia
seu prexara de essi innoi in rappresentanzia de tottus is piccioccheddus e is maistus;
totu sa scola de Su Masu domandara a Sant'Efisi de s'agiudai:
est mera importanti cussu chi seisi farendi po nosu po mantenni bia sa raixina de is tradizionis de Su Masu;
occannu chi eniri speraus de essi torra cun atra genti mera po fai festa totus in pari.
A atrus annus cun saludi
in nomini de su babbu e de su fillu e de su spiritu santu aici siara sempri amen


text:
S’AVEMMARIA DE ANDRIA
In cussas pagas bortas chi ando a sa ‘idda mia, una orta a s’annu, si totu m’andat bene, de sovente mi capitat de faghere carchi brutta figura cun carchi unu. Infattis paritzas bortas m’est capitadu de mandare sos saludos a carchi unu chi fit già mortu dai meda. Pro evitare de bi la sighire, in custos annos però, hapo postu in attu una istrategia tota mia, chena dare infadu a niunu e pro evitare a sighire a dare carchi dispiaghere a su parentadu de sos estintos.
Mi che ando a su campusantu e posca de haer pregadu in sa tumba de sos parentes chi pius mi fini caros, perdo unu paju de oras e mi passo totas sas tumbas, assumancu in custu modu mi documento dendemi sa possibilidade de no torrare a sbagliare. Guasi pro onz’unu de cussos mortos, giovanos o no chi siana, no manco de haer carchi ammentu si in vida los haia connottos.
Pro esempiu s’annu passadu m’est capitadu de mi frimmare accurzu a su loculu de
unu pessonazzu chi, puru happende carchi visciu, comente a totus, fit, pro cantu nd’hapo ammentu, un’omine amorevole , sinzeru e semplice. Su sambenadu como no mi ‘enit a mente, ma su lumine emmo: Andria - Andria Tula. Cust’omine puru no appende s’ingarrigu ufficiale, a parte unu de su cale fit mastru, “ campanaju”, fit sempre presente pius che ateru a sos funerales. No b’haiat bisonzu mancu de lu faeddare cando suzzediat carchi morte; puru si custa capitaiat da e unu mamentu a s’ateru, isse lassaiat totu , cumpresu su trabagliu, e si presentaiat in sa domo de s’estintu pro dare su primu cunfortu. Posca faghiat tot’isse: avvisare su preideru, sonare sas campanas, preparare sa cheja, avvisare sa ‘idda pro s’ora de su funerale, dare una manu a fagher su fossu, aggiuare a che giughere su baule a su campusantu, a lu tentare e a che l’interrare. “ E ue s’agattat a tempos de oe, unu comente a corzu Andria?”. In cambiu atzettaiat volentieri su chi li daiana e carchi tazza de ‘inu chi buffaiat a sa salude de sos bios e pro ammentu de s’anima chi fit bennida a mancare.
Tribagliaiat a sa zorronada, cando nde li ‘assiat, ma no fit rara sa orta chi fit impignadu in carchi cantiere de ispedrighinamentu o de imbuschimentu. Dai su tribagliu mancaiat solu su lunis e tres o battoro dies posca de sa festa de Santu Sabustianu, de Pasca de Abrile e de Nadale. Su motivu fit chi si li unfiaiat un’anca
solu in cussas occasiones. Cando custu capitaiat, sigomente fit su campanaju pius bravu chi s’agattaiat in bidda e cando fit carchi ateru a lu sostituire, a su primu toccu de s’avemmaria, sa zente s’abbizzaiat subitu si s’anca de Andria si fit unfiada si a sonare fit carch’ateru.
Andria haiat unu modu totu sou; prima abbiaiat sa campana manna pianu pianu cun tres o battoro tiradas carculadas, in modu chi su pirone s’andaiat a movere paris a sa campana e si manteniat a peumbu in mesu, chena toccare in nisciuna parte, posca, cun unu paju de tiradas pius fortes che faghiat ‘olare alta sa campana chi guasi arrivviat a resentare sos tirantes de sa punta de su campanile. A cussu puntu su pirone perdiat s’echilibriu, s’abbiaiat a su contrariu e toccaiat su primu colpu, siccu e forte, tantu forte chi fit comente unu colpu a su coro pro sa zente chi l’intendiat a s’improvvisu. Posca de cussu sighiana totu sas ateras.. Sighiat sa mesana cun toccu mancu grave, e subitu attaccaiat cun sa campana minore de sonu armoniosu e cristallinu.
Già b’haiat de las intendere totas tres umpare; robas de premiu internazionale. Sa populascione cando intendiat cussu cunzertu, lassaiat totu su chi fit fattende, e chie in piatta, chie in sa carrera o accerada, si godiat sas melodias de Andria.
Cando falaiat dai su campanile, istraccu e sueradu, b’haiat sempre carchi unu chi lu cumbidaiat in su tzilleri de Antoni Pala. Carchi orta ch’’essiat a una mina niedda, e cudd’anca malaitta cominzaiat a dare fastizu.-


text:
Poesie di Brotu Ispina inedite
Chirchende unu tesoro
- Dettagli
- Visite: 87
Chirchende unu tesoro so pigadu
fina a casteddu cun sa fantasia
e Osile dae s’altu appo miradu
improvvisende un’atera poesia;
ma già su sole fuit a s’orizzonte
e de restare a s’iscuru timia
ca sa memoria postu m’hat de fronte
su chi m’est capitadu annos passados
cando mi ch’hat ingullidu su monte.
Frimmos sos pes pius no mi sun restados
e a unu sulu chi a palas mi ‘eniat
sos ojos si mi sun imbamborriados,
sa ‘ucca aberta mentres chi mi ‘essiat
dae ‘ula unu tichirriu e a tremuledda
ancas e brazzos s’orrore faghiat.
-Forsi has ancora carchi sartizzedda
chei sa chi conchistadu appo unu die-
m’hat fattu miaulende una ‘oghighedda-.
Pagos versos
- Dettagli
- Visite: 92
Pagos versos ti mando, Osile amadu,
dae sa tzittade ue mi so istabilidu
pro narrer chi no t’appo ismentigadu
poi chi dae sa Sardigna so partidu.
T’appo sempre in su coro meu assentadu
e in sonniu t’’ido ischidadu e drommidu.
Como eo a tie mi immagino torradu,
como mi sento lontanu e avvilidu.
So cuntentu però ‘e sa detzisione
de m’esser agostadu a sos nebodes
chi si isettan dae me giusta attinzione.
De sos tres fizos chi appo a s’esistenzia
eo suscitadu a manc’unu tue podes
narrer chi ancora in te hat sa residenzia.
Work in progress
SITO IN COSTANTE AGGIORNAMENTO
Notizie
Cronaca - La Nuova Sardegna - Sassari
-
E' di Telti il cacciatore 89enne che ha preso un cinghiale di 90 chili
La battuta di caccia si è svolta sul monte Limbara
-
Automobilisti veloci, ritirate 12 patenti
Primi controlli della polizia stradale nel nuovo tratto della statale 729: sanzionati 15 conducenti, intensificati i controlli


text:
S’autori
Antoni Cossu nàscidi a Santu Lussurzu in su 1927, fàidi is scolas superioris in Aristanis e si pìgada sa laurea in Lìteras in s’Universidadi Stadali de Milanu e innoi, ingudheni, in Cuntinenti, atóbiada e cannoscidi a Adrianu Oliveti, industriali studiau meda e dimugràtigu ki ìada donau inghitzu a su Moimentu de Cumunidadi, Antoni Cossu abàrrada trabballendi cun custu de sighiu po cincu annus a Turinu e Ivrea. Custu moimentu si fudi cuncordau fintzas is Editzionis de Cumunidadi po prentzai giorronalis e lìbburus, e medas in cussus’annus, Antoni fùrriada in Sardìnnia in su 1959 e cun Dedegu Are e Arbertu Maister incumìntzanta totu unu trabballu sotziali e curturali in sa cussórgia issoru e dhu testimóngiada su lìbburu Otonumia e solidariedadi in su Montiferru. Intzaras brìntada a trabballai cumente a dirigenti in s’arregioni sarda in su tzentru de sa programatzioni innui atóbiada àteras personis prenas de interessus pulìtigus e de gana de trabballai in su sotziali.
In su 1967 pùbrigada su primu arrumanzu cosa sua Is fillus de Perdu Paulu, cun sa domu prentadora de sa Valleki, ki esti sa matessi domu prentadora, in cuddus annus, de Batore Cambosu po su lìbburu cosa sua Meli marigosu. Antoni Cossu po i custu primu lìbburu bincìdi su prémiu Gràtzia Deledha. In su 1969 sèmpiri po sa Valleki pùbrigada su segundu lìbburu S’arriscatu. Cust’arrumanzu esti torrau fintzas in lìngua ingresa: The sardinaian ostage, Isabel Quigly, London, Hollis & Carter, 1971.
Ma a Antoni Cossu “scéti” custu no fudi bastanti e in su 1975 ndi pèsada su giorronnali S’aruta de sa pìbera ki esti una minera po is peleas intelletualis, sotzialis e tzivilis, innui si dònada boxi e logu a medas scridoris noedhus: in sa poesia, in sa lìngua sarda, in sa curtura de sa cussórgia locali e de intru de sa Sardìnnia, ai lìnguas de minoria e de is àteras Natzionis Oropeas. Custa arrivista béssidi po bintotu annus. Po un’ómini de aici, de custu importu mannu meda, e meda acapiau a totu is caras e is oras de sa vida sotziali e curturali de sa Sardìnna, no dhi podìada fadhiri de pùbrigai arrumnazus in lìngua sarda, aici bieus Màndhigos de memòria bessiu in su 1984, ma ki ténidi arrastus a partiri de su 1978 cumenti scridi Antoni Cossu etotu in s’ùrtima pàgini de su matessi arrumanzu. S’àteru trabballu scritu in lìngua sarda A tempos de Lussurzu esti prentzau in su 1985 e torrau fintzas in lìngua Cadelana: Al temps d’en Luxori, torrau de Antoni Arca, Tàtari, Edes, 1992, custu esti unu trabballu tiatrali. Is poesias in duus lìbburus Is montis nàranta de abarrai de su 1987, e is contus Su bentu de su 1993. Antoni Cossu esti stétiu scridori, poeta, girronnalistu e editori ma s’imprus esti stétiu una personi de sensibbilidadi meda meda, ma cundia perou cun sa crìtiga serrada, arrisulana e befìana contras de su poderi e s’aministradura de sa cosa pùbriga de Sardìnnia tzeraca de cudha Cuntinentali de is sercheterias de is sercheterias de is partidus, totus, italianistas. Antoni esti stétiu fintzas fundadori de s’arrivista Su Buginu, Su Montiverru, e adi scritu meda in s’Unioni Sarda, Iknusa, Natzioni Sarda, Sardìnnia, Cumunidadi, Prospetus, Dusmesis, Kistionis, Provas, Bixinaus, Canal, Natzionalia… etc.
S’ùrtimu arrumanzu de Antoni Cossu esti stétiu Su bisu svanessiu bessiu in su 2002, unus cantu mesis prima de si morri s’annu etotu.
francudefabiis
© RIPRODUZIONE RISERVATA


text:
Sarditínera at progetau e realizau initziativas medas chi pertocant is bènis culturalis e ambientalis proponendi un’isvilupu económicu e sociali de dónnia zona, circhendi e pianifichendi su patrimóniu culturali e istóricu chi dhas distínguit.
In custu sensu Sarditínera si est interessada de agatai is bènis culturalis, ambientalis e produtivus avalorendi custas risorsas faci a un’isvilupu armónicu chi aguantit sa vocatzioni de dónnia zona.
Pruscatotu si est interessada de:
– architetura religiosa e bènis eclesiàsticus (chi in Itàlia funti su 75% de totu is bènis de su territóriu);
– istúdiu de is bènis archeológicus de is comunus;
– istúdiu de s’istória de is bidhas;
– istúdiu de sa toponomàstica istórica;
– istúdiu de is càntidus e cumponimentus litúrgicus e paralitúrgicus;
– istúdiu de is cumponimentus poéticus de sa cultura sarda (gòcius, mutetus e àteras formas de poesia);
– istúdiu de sa bisura naturali e produtiva de unu logu o zona.


text:
S'Ufìtziu Limba Sarda est ativende in
Bosa e in Iscanu sas atividades de formatzione pro su 2017 (finantziadas
dae sa L. 482/1999 annualidade 2013).
Bi podent partetzipare dipendentes
comunales, amministradores e uditores esternos dae totu sos Comunes chi
ant aderidu a su progetu.
Sas letziones ant a comintzare mèrcuris 15/11/2017 in Bosa (h 15,30-17,30 in sa biblioteca comunale) e lunis 20/11/2017 in Iscanu (h 15,30-17,30 in s'àula de su Cussìgiu)
Pro partetzipare non si pagat nudda e non b'at bisòngiu de iscritzione preventiva.
Sa prima letzione at a èssere propedèutica pro chie no at mai
partetzipadu a perunu cursu. Dae sa segunda s'at a faeddare de istandard
gràficu e de comente l'impreare, cun laboratòrios pràticos.
Iscàrriga sa locandina de Bosa


text:
Carta Oro
Emilia Acquaviva Coppola; Antonio Areniello; Rossella Argo Cifariello; Carlo Attanasio; Mirella Barracco; Roberto Bucci S.p.A.; Raffaele Calace; Sergio Cappelli; Giacinto Caramia; Bruno Carapella; Enzo Carra; Giovanni Cesaro; Dario Cincotti; Coelmo S.p.a.; E. Contaldi & M. Iodice Assicuratori; Monica Coretti; Vincenzo D'Aniello; Marco De Feo; Paolo De Feo; Angela De Goyzueta di Toverena; Marinella De Nigris; Francesco De Simone; Marco Di Mare; Antonio Fiorentino; Gabriella Ferrari Bravo; Carlo Iacone; Idrologia e Ambiente spa - Enrique Ortiz; Maria Pia Jannone; Giuseppe Mannajuolo; Paolo Manieri; Elena Matacena; Gennaro Matacena; Lorenzo Mazzeo; Moccia Irme S.p.A.; Antonio Montanaro; Maria Rosaria Morino; Giuseppe Morra; Massimo Moschini; Francesco Mutarelli; Mariella Pandolfi; Raffaele Pempinello; Stefania Perito; Fabio Pignatelli; Umberto Puma; Luciana Riccio Grasso; Mario Rusciano; Maria Salerno; Andreina Santini; Modesto e Renata Sasso; Giuseppe Signoriello; Sippic Funicolare di Capri Srl - Anna La Rana; Sky Fly di Giovanni Mantovano; Gennaro Stroppolatini; Michele Tambaro; Domenico Trisciuoglio; Marco Zigon.
Carta Platino
Atitech S.p.A.
Antonio Cinque, CAMAGA s.r.l.
Aurelio de Laurentiis SSC Napoli
Arnaldo Sciarelli
Guido Iannone Nouceria Group
Sandra Forte per Colpo di Scena
Progetto Carta dei Comuni
Hanno aderito:
Gennaio
Toscanini e il San Carlo - Conversazione con Francesco Canessa
Manifestazione interesse
Palazzo Cavalcanti
Pubblicato il bando di ammissione
alla Scuola di Ballo 2018/19
Pubblicato il Bando per l'accesso alle Borse di Studio per il Coro di Voci Bianche
a.a 2017/18
AVVISO IMPORTANTE
Il maestro Juraj Valčuha
sostituirà il maestro Zubin Mehta
nel concerto previsto il 26 e 27 gennaio 2018


text:
- AboutInformation
- ChantsCatalogue of texts
- MelodiesCatalogue of melodies
- GenresList of genres
- FeastsList of feasts
- ContactDrop us a note
909041.2
Full text:
Kyrie eleison Christe eleison Christe audi nos | Sancta Maria ora pro nobis kyrie leyson sancta dei genitrix ora pro nobis kyrie eleison sancta virgo virginum ora pro nobis kyrie eleison| Sancta Maria ora pro nobis kyrie eleison sancta dei genitrix ora pro nobis kyrie eleison sancta virgo virginum ora pro nobis kyrie eleison | Sancte Iohannes baptista ora pro nobis kyrie eleison omnis chorus prophetarum ora pro nobis | Sancte Petre ora pro nobis kyrie eleison sancte Paule ora pro nobis kyrie eleison sancte Andrea ora pro nobis kyrie eleison omnis chorus apostolorum ora pro nobis kyrie eleison | Sancte Stephane ora pro nobis sancte Laurenti ora pro nobis sancte Vincenti ora pro nobis omnis chorus martyrum orent pro nobis | Sancte Benedicte ora pro nobis sancte Nicholae ora pro nobis sancte Iwi omnis chorus confessorum orent pro nobis | Sancta Maria Magdalene ora pro nobis sancta Editha ora pro nobis sancta Editha ora pro nobis sancta Agnes ora pro nobis omnis chorus virginum orent pro nobis | Agnus dei qui tollis peccata mundi miserere nobis agnus dei suscipe deprecationem nostram qui sedes ad dexteram patris miserere nobis | Gloria patri et filio et spiritui sancto sicut erat in principio et nunc et semper et in secula seculorum amen | Exaudi deus prece nostras exaudi Christe orationem populi tui Exaudi deus miserere nobis Kyrie eleison Christe eleison Kyrie eleison
Genre:
Feast:
Fulltext source:
F-SO 596


text:
Francu Pilloni (Su Pilloni) at pubblicau unu’articulu bellu in su blog de ZF Pintore:
E deu dd’apu torrau sceda:
Sei de acordiu in totu, mancai deu em’essi unu pagu prus malu de tui, narendi-ddu. Ah, est berus: deu seu prus malu de tui. Non sciu chi as ligiu su contu miu “Unu tzieddu piticu-piticu”, in su blog. Dd’apu scritu pensendi a Sofri e de prus ancora a Magri. Dd’apu scritu pensendi a su chi s’at fatu a nosu su bisu de su comunismu: a nosu fillus de analfabbetas. Tui ses nebodi de analfabbetas e non ti ddu podis permiti de essi malu.
Deu de custas cosas chi scriis tui non ndi scriu–a su mancu non in manera aici esplicita–poita ca–non mi cuu–in coru miu seu ancora comunista e a Magri e a Sofri ddus cumprendu. Su bisu nostru non fiat su de ndi scabulli a is pobirus de sa miseria–certu bolemus cussu puru e ddu bolemus cun totu su coru–ma su de “binci sa maratona de sa storia”. Sofri e Magri ant perdiu. Deu potzu nai ca sa maratona non dd’apu bincia, ma seu prexau su propriu ca genti comenti Sofri e Magri–genti chi non apu mai stimau–m’ant donau una pariga de trastus e unu pagu de fortza a su mancu po ndi bessiri de sa “miseria”–non cussa materiali–de babbu miu. Po cussu deu apu a stimai sempri de prus a genti che a tui, ma apu a arrispetai sempri de prus a genti comenti e Sofri e Magri.
Sa fida est unu corru–e sa fida de su fillu de un’analfabbeta funt duus corrus–e balit sa pena de dda bivi sceti si nci arrenescis a ddi donai unu sensu. Issus m’ant agiudau a donai unu sensu a sa fida mia, ma ant perdiu totu de sa fida issoru. Su poita issoru non m’interessat e non m’at mai interessau: ni-mancu deu femu lichidu meda.
Sa fida est unu corru de furca e deu sciu sceti ca seu prexau de essi cumprendiu in tempus ca…


text:
- Home > All Categories
- brinca brincas en phoenix - brinca brincas en phoenix az - brinca brincas in phoenix - brinca brincas de agua en phoenix az - renta de brinca brincas en phoenix - renta de brinca brincas en phoenix az - brinca brincas para rentar en phoenix - renta de brinca brincas en phoenix en arizona - brinca brincas in az - brinca brincas de agua - brinca brincas en arizona - brinca brincas en renta - brinca brincas phoeniox - brinca brincas rentals - rentar brinca brincas -
Copyright © 2009-2016 adwayer.com
Home | Terms of Service | Contact | RSS Feeds | Help
Chile - Colombia - Ecuador - EspaƱa - India - Mexico - Peru - United Kingdom - United States


text:
De Sìnnia sa Fiera de su scarteddu si movit a Solanas. S'amosta, chi fait biri is traballus tìpicus de s'artisanau sinniesu fatus de giuncu e fenu de manus spertas, fait a ddu abisitai dònnia dii finsas a su 14 de mesi de austu in is aposentus de su Tzentru de educatzioni ambientali. Is oràrius funt: de is 18.00 a is 22.00.
In su pròpiu Tzentru, in is pròpius oràrius, finsas a su 2 de cabudanni fait a biri s'amosta "àcua durci e salia", ma nci funt àteras cosas puru: sàbudu ant a ghetai màginis in su mari, su 18 ant a castiai is steddas, su 25 austu unu seminàriu apitzu de s'àcua in sa stòria e su primu de cabudanni una bessida po agatai is arrastus de su cerbu. Dònnia lunis nci funt traballadòrgius de educatzioni ambientali, su mèrcuris is de scarteddus e sa cenàbara de archiologia. Su domìnigu fait a tastai cosa de papai tìpica. S'initziativa est cun s'incuru de s'assessorau comunali a sa Cultura, de su Museu tzìvicu e de sa Cooperativa Bios, impari a Sub Sinnai, Archistoria, Gruppo folk e Sarda ambiente.
Artìculu de Antonio Serreli, pigau e tradùsiu de s'Unione Sarda de mèrcuris su 8 de su mesi de austu.
giòbia, su 09 austu 2012 - Sìnnia - Imprenta